title: Rumi Utsugi

text: Utsugi on pelannut Japanin naisten maajoukkueessa 86 maaottelua toukokuusta 2005 alkaen ja tehnyt niissä viisi maalia. Hän kuului vuoden 2007 MM-kilpailuissa Japanin vakiokokoonpanoon mutta pääsi vuoden 2008 olympialaisissa kentälle vain pronssiottelun viimeisiksi minuuteiksi. Vuonna 2011 hän kuului maailmanmestaruuden voittaneeseen joukkueeseen mutta pelasi vain muutamia minuutteja kahdessa ottelussa. Vuoden 2015 MM-kilpailuissa hän saavutti hopeaa ja pelasi täydet minuutit kuudessa Japanin seitsemästä ottelusta.


title: Yūki Ōgimi

text: Yūki Ōgimi (aik. Yūki Nagasato, s. 15. heinäkuuta 1987) on japanilainen jalkapalloilija, joka edustaa sarjatasolla saksalaista VfL Wolfsburgia. Hän on pelipaikaltaan hyökkääjä.


title: Yūki Ōgimi

text: Ōgimi on pelannut Japanin naisten maajoukkueessa 124 maaottelua ja tehnyt niissä 55 maalia. Ensimmäisen maaottelunsa hän pelasi huhtikuussa 2004. Yūki Nagasato -nimisenä hän voitti maailmanmestaruuden vuonna 2011 sekä kuului Japanin joukkueeseen myös MM-kilpailuissa 2007 ja kesäolympialaisissa 2008. MM-kisoissa 2007 hän teki ainoan maalin alkulohko-ottelussa Argentiinaa vastaan, olympialaisissa 2008 Japanin toisen maalin puolivälieräottelussa Kiinaa vastaan sekä MM-kisoissa 2011 Japanin ensimmäisen maalin alkulohko-ottelussa Uutta-Seelantia vastaan. MM-kisojen 2011 loppuottelussa hän tuli kentälle vaihtopelaajana ja oli ainoa japanilaislaukoja, joka ei onnistunut maalinteossa Japanin 3–1-voittoon päättyneessä rangaistuspotkukilpailussa. Lontoon 2012 kesäolympialaisissa Ōgimi saavutti olympiahopeaa. Hän oli olympialaisissa Japanin paras maalintekijä tehtyään yhden maalin niin puolivälierä-, välierä- kuin loppuottelussakin. Vuoden 2015 MM-kisoissa Ōgimi saavutti hopeaa pelaten täyden peliajan kaikissa Japanin otteluissa ja teki maalin alkulohko-ottelussa Ecuadoria vastaan sekä loppuottelussa Yhdysvaltoja vastaan.


title: Yūki Ōgimi

text: Ōgimi siirtyi vuonna 2015 saksalaisseura Wolfsburgiin. Aiemmin hän edusti eurooppalaisseuroista saksalaista 1. FFC Turbine Potsdamia ja englantilaista Chelseaa.


Varjoissa vapaan maailman – 20 vuotta myöhemmin on suomalaisen Sir Elwoodin hiljaiset värit -yhtyeen live-albumi, joka julkaistiin 10.8.2011.


title: Varjoissa vapaan maailman – 20 vuotta myöhemmin

text: Kyseessä on yhtyeen debyyttialbumin "Varjoissa vapaan maailman" (1991) uudelleentaltiointi, mikä nauhoitettiin Vantaan Vernissan keikalla 26. maaliskuuta 2011. CD-julkaisulla on mukana myös DVD, joka sisältää dokumentin levyn teosta sekä kaksi kappaletta, joita ei ole CD:llä.


title: Mana Iwabuchi

text: Mana Iwabuchi (s. 18. maaliskuuta 1993) on japanilainen jalkapalloilija, joka edustaa FC Bayern Münchenia. Hän on pelipaikaltaan hyökkääjä. Japanin naisten jalkapallomaajoukkueessa hän on pelannut 30 maaottelua helmikuusta 2010 alkaen ja tehnyt niissä neljä maalia.


title: Mana Iwabuchi

text: Iwabuchi edusti Japania alle 17-vuotiaiden MM-kilpailuissa vuonna 2008 ja alle 20-vuotiaiden MM-kilpailuissa vuonna 2010. Hän kuului Japanin naisten maajoukkueeseen sen voittaessa maailmanmestaruuden vuonna 2011; hän tuli vaihtopelaajana kentälle viidessä Japanin kuudesta ottelusta. Lontoon 2012 kesäolympialaisissa Iwabuchi saavutti olympiahopeaa. Hän pelasi kolmessa Japanin kuudesta ottelusta. MM-kilpailuissa 2015 hän saavutti hopeaa ja tuli vaihtopelaajana toisella jaksolla kentälle yhdessä alkulohko-ottelussa sekä kaikissa pudotuspeleissä. Hän teki ainoan maalin puolivälieräottelussa Australiaa vastaan.


title: Śląsk Wrocław (koripallo)

text: Śląsk Wrocław on puolalainen koripalloseura Wrocławista. Seura pelaa nykyisin maan kolmannella sarjatasolla ja on osa Śląsk Wrocław -seuraa.


title: Śląsk Wrocław (koripallo)

text: Seura perustettiin vuonna 1947. Wrocław voitti ensimmäisen maansa mestaruuden kaudella 1964–1965. Seuran menestysvuodet olivat 1990-luvulla, jolloin se voitti Puolan mestaruuden seitsemän kertaa. Lisäksi Wrocław voitti vuosien 2000–2002 mestaruudet. Euroliigassa ja Suproleaguessa seura esiintyi kausina 2000–2004. Seuran talousongelmat kasvoivat liian suuriksi vuonna 2008 ja saman vuoden lokakuussa Wrocław joutui vetäytymään pääsarjasta. Samalla seuran edustusjoukkue otti farmijoukkueensa sarjapaikan toiselta sarjapaikalta. Kauden 2010–2011 päätteeksi Wrocław putosi kolmannelle sarjatasolle.


title: Juhana Suoniemi

text: Juhana Suoniemi (s. 1970) on tamperelainen vihreitä edustava poliitikko.


title: Juhana Suoniemi

text: Suoniemi on ollut Tampereen kaupunginvaltuuston jäsen vuodesta 2013. Vuosina 2011–2014 hän toimi Tampereen yhdyskuntalautakunnan varapuheenjohtajana ja vuonna 2013 Tampereen vihreiden puheenjohtajana.


title: Juhana Suoniemi

text: Suoniemi toimii kaudella 2013–2016 Pirkanmaan maakuntavaltuuston vihreiden ryhmän puheenjohtajana. Kaudella 2010–2012 Suomiemi toimi Pirkanmaan maakuntahallituksen jäsenenä. Vuonna 2009 hän oli Pirkanmaan vihreiden puheenjohtaja. Hän oli ehdolla vuoden 2009 eurovaaleissa, muttei tullut valituksi. Kesällä 2011 Suoniemi oli ehdolla Vihreän liiton puoluesihteeriksi, mutta hävisi vaalit Panu Laturille ja toiseksi tulleelle Heli Järviselle saaden 32 ääntä.


title: Juhana Suoniemi

text: Koulutukseltaan Suoniemi on hallintotieteen maisteri. Hän on toiminut YK:n rauhanturvaajana Libanonissa ja Kosovossa sekä sotilastarkkailijana Israelissa ja Syyriassa.


title: Cleoselene

text: Cleoselene on päävyöhykkeen asteroideihin kuuluvan pikkuplaneetta 216 Kleopatran pienempi ja sisempi kuu. Se tunnetaan myös nimellä (216) Kleopatra II. Cleoselenen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Kleopatra Selene II:n mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 2. Cleoselenen läpimitta on noin 3 kilometriä ja sen etäisyys Kleopatrasta on keskimäärin noin 380 km. Toinen Kleopatran kuista on nimeltään Alexhelios.


title: Alexhelios

text: Alexhelios on päävyöhykkeen asteroideihin kuuluvan pikkuplaneetta 216 Kleopatran suurempi ja ulompi kuu. Se tunnetaan myös nimellä (216) Kleopatra I. Alexhelioksen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Alexander Helioksen mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 1. Alexhelioksen läpimitta on noin 5 kilometriä ja keskietäisyys Kleopatrasta noin 775 km. Toinen Kleopatran kuista on nimeltään Cleoselene.


title: Joseph Strutt

text: Joseph Strutt (1765–1844) oli englantilainen liikemies ja hyväntekijä. Hän oli tekstiilitehtailija Jedediah Struttin nuorin poika. Perhe oli tehnyt huomattavan omaisuuden silkin, puuvillan ja puuvillakankaan tuotannolla. Joseph Strutt oli radikaali sosiaalinen uudistaja, joka uskoi että rahvaan sivistäminen on välttämätöntä.


title: Joseph Strutt

text: Tehtailija Jedediah Struttin perheessä oli kolme poikaa, joista Joseph oli nuorin. Veljet olivat William ja George Strutt. Kaikki kolme veljestä työskentelivät perheen yrityksessä, ja työnjako muovautui sellaiseksi että William hoiti tekniikan, Joseph markkinoinnin ja George johtamisen. Veljekset tunnettiin liberaaleista näkemyksistään, hyväntekeväisyydestä ja suvaitsevaisuuden edistämisestä.


title: Joseph Strutt

text: Joseph Strutt meni vuonna 1793 naimisiin Isabella Archibold Douglasin kanssa. Heille syntyi poika ja tytär, mutta vaimo kuoli jo 1801 lasten ollessa pieniä.


title: Joseph Strutt

text: Vuonna 1824 Strutt perusti Derbyyn "Mechanics Institution" -nimisen oppilaitoksen. Teollisen vallankumouksen aikana tällaisia lähinnä työväenopistoa muistuttavia aikuisoppilaitoksia perustettiin eri puolille Englantia. Vuoteen 1850 asti ne olivat käytännössä ainoita paikkoja, joissa annettiin tekniikan opetusta. Strutt, hänen veljensä ja veljenpoikansa toimivat aktiivisesti Derbyn opiston hallinnossa. Ensimmäiset luentokurssit olivat erittäin suosittuja, niitä seurasi 200-400 kuulijaa. Vuonna 1828 paikalliset kauppiaat sopivat liikkeiden sulkemisesta iltakahdeksalta, jotta henkilökunta ehtisi seuraamaan luentoja.


title: Joseph Strutt

text: Strutt toimi Derbyn pormestarina vuosina 1835–1836. Hän oli isänsä ja veljensä ja muiden kaupungin merkkihenkilöiden tavoin Derby Philosophical Societyn jäsen.


title: Joseph Strutt

text: Koska Englannissa pelättiin Napoleonin joukkojen hyökkäystä, tuohon aikaan perustettiin vapaaehtoisjoukkoja. Strutt toimi paikallisessa osastossa upseerina.


title: Joseph Strutt

text: Vuonna 1810 Strutt antoi huomattavan lahjoituksen Derbyn lastensairaalaa varten. Pääosan sairaalasta kustansi hänen veljensä William Strutt.


title: Joseph Strutt

text:
Joseph Strutt keräsi kotiinsa Thorntree Houseen renessanssitaiteilijoiden teoksia sekä paikallisen kuvanveistäjän William John Coffeen veistoksia. Hän
avasi kotinsa ja kartanonpuistonsa yleisölle museona. Taiteen lisäksi hän hankki katsojien ihmeteltäväksi kummallisia esineitä kuten oikean egyptiläisen muumion, joka on nykyisin Derbyn kaupunginmuseossa. Struttin villisikapatsaasta on tullut tunnettu Derbyn symboli. Hän näki alkuperäisen patsaan Italiassa ja tilasi W. J. Coffeelta samanlaisen piirustusten mukaan. Patsas oli aluksi Struttin pihalla, myöhemmin Arboretumissa. Alkuperäinen patsas tuhoutui saksalaisten pommituksissa toisen maailmansodan aikana, mutta 2000-luvulla siitä teetettiin uusi kopio.
Strutt palkkasi John Claudius Loudonin toteuttamaan arboretumin, jonka hinnaksi tuli kymmenentuhatta puntaa.
Struttin perustama arboretum oli Englannin ensimmäinen yleisölle avoin puisto. Se avattiin 17. syyskuuta 1840, ja avajaisiin tuli 1500 derbyläistä jotka olivat saaneet tapahtuman kunniaksi iltapäivän vapaata töistä. Kansalle lahjoitetun puiston piti toimia kansan ylläpitämänä, ja siksi siellä kävijöiltä kerättiin pääsymaksua muulloin paitsi sunnuntaisin ja keskiviikkoisin, jolloin toivottiin myös vähävaraisten tehdastyöläisten virkistävän ja sivistävän itseään vapaa-aikanaan. Jotta hurskaus ei olisi vaarassa, puisto kuitenkin suljettiin sunnuntaisin kirkonmenojen ajaksi. Pääsymaksuista luovuttiin vuonna 1882, kun kaupunginvaltuusto päätti vastata puiston kustannuksista.


title: Joseph Strutt

text: Strutt olisi alkujaan halunnut tehdä siitä kasvitieteellisen puutarhan, mutta häntä peloteltiin sellaisen ylläpitokustannuksilla. Niinpä hän päätyi puistoon, jolla olisi sekä opetus- että virkistyskäyttöä. Puulaji-istutusten keskelle suunniteltiin kaksi aukiota, joihin tuli lava soittokuntien esityksiä varten. Arboretumissa on neljä suoraa kävelytietä, jotka kohtaavat keskusaukiolla. Aluetta kiertävät mutkittelevat kävelypolut, pengerrykset ja pensaikot estävät näkyvyyden polulta toiselle luoden illuusion paljon laajemmasta alueesta. Monet alkuperäisistä puulajeista eivät kestäneet teollisuusympäristön saasteita, ja niiden tilalle on istutettu kestävämpiä plataaneita ja lehmuksia.


title: Vanth

text: Vanth on transneptunisen kohteen Orcus kuu. Se tunnetaan myös nimellä (90482) Orcus I. Vanthin löysivät T.-A. Suer ja M. E. Brown 13. marraskuuta vuonna 2005 Palomarilla. Kuu sai nimensä etruskien mytologian Vanthin mukaan. Kuun väliaikainen nimi oli S/2005 (90482) 1. Vanthin läpimitta on noin 262 ± 170 kilometriä ja keskietäisyys Orcuksesta noin 8980 ± 23 km.


title: Ernest Ellis Clark

text: Ernest Ellis Clark (1869–1932) oli englantilainen kuvataiteilija ja muotoilija. Hän opiskeli Derbyn taidekoulussa ja työskenteli posliinin maalaajana Royal Crown Derbyn tehtaalla ennen kuin hänestä tuli päätoiminen keramiikan opettaja. Hän julkaisi oppikirjan kasviaiheiden käytöstä muotoilussa.


title: Ernest Ellis Clark

text: Ernest Ellis Clark maalasi kaupunkinäkymiä ja niissä liikkuvia ihmisiä, ja ikuisti töihinsä usein näkymiä Derbystä. Hän oli Derby Sketching Clubin jäsen. Ensimmäisen maailmansodan aikana hän palveli tykistössä.


title: Luettelo televisiosarjan Siskoni on noita hahmoista

text: Seuraava lista on luettelo "Siskoni on noita" universumin hahmoista. Suurimman osan sarjan hahmoista loi Constance M. Burge, sarjan vastaava tuottaja Brad Kern, sekä muut sarjan käsikirjoittajat ja tuottajat.


text: Sarjan hahmot voidaan jakaa useaan kategoriaan:


text: Prudence "Prue" Halliwell on vanhin Halliwellin sisaruksista ja alkuperäisten Lumottuje jäsen. Hänen voimiaan ovat telekinesia ja astraaliprojektio. Prueta pidettiin usein voimakkaimpana Lumottuna; tämän kuoleman jälkeen Paige oli epävarma kyvyistää uskoen jäävänsä Pruen varjoon. Sisarusten äidin kuoltua heidän ollessa pieniä, Prue auttoi Pennyä kasvattamaan Piperin ja Phoeben, tuntien olevansa heistä vastuussa ja tullen erittäin suojelevaksi heitä kohtaan, jonka vuoksi Phoebe ja Prue usien riitaantuivatkin sarjan alussa. Kolmannen kauden lopussa Pruen tappoi Shax-niminen Lähteen lähettämä demoni.


text: Sarjan aikana Prue oli yhteensä neljässä eri työpaikassa, joista huomattavin oli paikka Bucklandin huutokauppakamarissa, jossa hän työskenteli kauiten. Huomattavin Pruen romanttisisten tunteiden kohteista oli kenties etsivä Andy Trudeau, Halliwellien lapsuuden ystävä sekä ensimmäinen sisarusten "liittolainen" poliisivoimissa. Trudeau kuitenkin tapettiin ensimmäisellä kaudella, josta Prue tunsi olevansa vastuussa. Pruen viimeiseksi teoksi jäi viattoman suojelu pahalta.


text: Pruen kuoleman jälkeen viitataan usein, että tämä auttaa mummonsa tavoin siskojaan kääntelemällä Varjojen kirjan sivuja. Sekä Piper että Phoebe nimesivät vanhimmat tyttärensä siskonsa Pruen mukaan.


text: Piper Halliwell oli sarjan alussa Halliwellin sisaruksista keskimmäinen mutta joutui Pruen kuoleman jälkeen ottamaan paikan siskoksista vanhimpana. Piperin voimiin kuuluu kyky "jähmettää" ihmisiä ja esineitä, mutta voimien kasvaessa kolmannella kaudella hän oppii myös molekyylien nopeuden kiihdyttämisen – aiheuttaen räjähdyksiä. Sarjan alussa Piper oli ujo ja alistuva, mutta vähitellen kehittyi varmemmaksi persoonaksi, erityisesti Pruen kuoleman jälkeen. Piper toimi tavallisesti rauhoittelijana Pruen ja Phoeben riidoissa, joka ironisesti heijastui Phoebeen joka Pruen kuoltua joutui saamaan työhön Piperin ja Paigen välillä. Piper on myös siskoista eniten "normaalia" elämää kaipaava, vaikka hyväksyykin noituuden tuoman vastuun. Hän kamppailee Pruen kuoleman kanssa eniten jahänellä olikin vaikeinta hyväksyä Paige perheeseen. Lopulta Piper jatkoi elämäänsä ja on sittemmin rakantanut vahvan siteen Paigen kanssa.


text: Aluksi Piper työskenteli kokkina Quake-nimisessä paikallisessa ravintolassa, mutta jätti työnsä aloittaakseen oman yökerhon, P3:n. Piperin rakkaus ruoanlaittoon ei kuitenkaan koskaan kuollut ja hän jatkoikin kokkausta perheelleen ja ystävilleen. Piper oli aina halunnut avata oman ravintolan, mutta elämä noitana osoittautui niin kiireelliseksi, ettei hän löytänyt oman ravintolansa perustamiselle aikaa. Sarjan epilogissa kuitenkin selviää, että Piper lopulta toteutti unelmansa.


text: Vaikka Piperilla onkin ollut vähiten romanttisia kiinnostuksen kohteita, Piperilla on ollut sisaruksista pitkäkestoisin suhde; kielletty rakkaus Valontuojaansa Leo Wyattiin. Monista konflikteistä huolimatta, Piper lopulta menee naimisiin Leon kanssa kolmannella kaudella ja pari saa kolme lasta; Wyatt, Chris ja Melinda Halliwellin.


text: Phoebe Halliwell oli nuorin Halliwellin sisarista sarjan alkaessa. Hänen ensimmäinen voimansa oli näkeminen tulevaisuuteens sekä menneisyyteen. Ollessaan turhautunut passiivisiin voimiinsa, Phoebe harjoitteli kamppailulajeja voidakseen taistella demoneja vastaan. Myöhemmin hän kuitenkin sai sekä levitaation että empatian voimat.


text: Phoebe joutui usein kamppailemaan vastuuntunnon kanssa käyttäessään voimiaan ja hän onkin sisarista kaikkein herkin kääntymään pahan puolelle, koska hän syntyi Kartanossa. Phoebe menetti aktiiviset voimansa kuudennella kaudella rangaistuksena voimien väärinkäytöstä, mutta ansaitsi tulevaisuuteen/menneisyyteen näkemisen kykynsä takaisin.


text: Phoebe oli ensimmäisinä kolmena kautena melko vapaamielinen ja villi, eikä tullut hyvin toimeen niin erilaisen siskonsa Pruen kanssa. Ennen sarjan alkua parin sisarussuhde joutui koville Pruen silloisen sulhasen flirttailtua Phoeben kanssa ja valehdeltua Pruelle Phoeben aloittaneen flirttailun. Lopulta Phoebe ja Prue saavat kuitenkin tulehtuneet välinsä solmittua.


text: Jätettyään aikoinaan collegen kesken Phoebe palaa koulunpenkille suorittamaan tutkintonsa loppuun ja ansaitsee työpaikan San Franciscon "Kysy Phoebelta" "-kolumnistina, joka pysyykin tämän urana sarjan päätökseen saakka. Myös Phoebe rakkauselämä on ollut siskoksista villein. Phoeben pisin suhde (sarjan aikana) oli puolidemoni Cole Turnerin kanssa, jonka kanssa tämä jopa asteli vihille ja myöhemmin erosi Colen tultua salaa Kaiken pahan Lähteeksi. Hetken Phoebe odotti jopa pari lasta, vaikka lopulta paljastui ettei lapsi edes ollut heidän. Phobe karkotti Colen kahdesti; ensimmäisellä kerralla Cole keräsi itselleen valtavat voimat ja herätti itsensä henkiin voittaakseen Phoeben takaisin. Sarjan lopussa Phoeben nähdään menneen naimisiin Coop-nimisen amorin kanssa ja parilla nähdään olevan kolme tytärtä. "Kysy Phoebelta" -uransa lisäksi, tulevaisuudessa Phoebe on kirjoittanut kaksi rakkautta käsittelevää kirjaa."


text: Paige Matthews on Halliwellin sisarusten äidin, Pattyn sekä tämän valontuojan, Sam Wilderin tytär. Paige on ilmeisesti maailman ensimmäinen noita-valontuoja. Paigen olemassaolo salattiin tämän vanhempien antaessa tytön adoptioon. Paigen adoptiovanhemmat kuitenkin kuolivat tämän ollessa teini-ikäinen, eikä tämä tiennyt taikahistoriastaan kunnes Pruen hautajaisissa ja lopulta liittyen Piperin ja Phoeben sisarukseksi "uutena" nuorimmaisena.


text: Paige on määrätietoinen, suorasanainen ja seisoo uskomustensa takana, aloittaen sarjassa sosiaalityöntekijänä ennen vastuutaan täysipäiväisenä noitana, josta tämä jälleen eteni Taikakoulun rehtoriksi. Lopulta Paige kuitenkin nimitti Leon rehtoriksi voidakseen panostaa noitana, Valontuojana sekä myöhemmin äitinä olemiseen.


text: Alussa Paigella oli telekineettisen välkkymisen voima – Valontuoja-geeniensä vuoksi, Paigen voima, jonka piti olla telekinesia, kehittyi mukautuen hänen Valontuoja-puoleensa, ilmaisten itsensä välkkymisenä. Toisin kuin Pruen, Paigen täytyy kutsua haluamaansa esinettä nimeltä, mutta voiman kehittyessä ei enää esineen nimeäkään tarvinnut mainita. Myöhemmin Paige oppi välkkymään ihmisiä mukanaan eri paikkoihin ja viimeisellä kaudella kyvyn parantaa ihmisiä.


text: Myös Paige on saanut osansa miessotkuista, mutta myös kestäviä suhteita joista huomattavimpia ovat suhteen Richard Montanaan ja Kyle Brodyyn (Avatarit tapoivat Kylen, mutta Vanhimmat herättivät tämän henkiin Valontuojana). Lopulta Paige kuitenkin nai Henry Mitchellin ja saa tämän kanssa kaksoistytöt sekä pojan.


text: Leo Wyatt on Lumottujen Valontuoa sekä myöhemmin Vanhin. Valontuojana/Vanhimpana Leo pystyy parantamaan, välkkymään, levitoimaan, tulemaan näkymättömäksi, kuulemaan muita Valontuojia, välkkymään muita esineitä/ihmisiä, ampumaan sähkövirtaa sekä monia muita voimia mukaan lukien kuolemattomuuden. Kun Leosta tulee Avatar tämä sai käyttöönsä lähes rajattomat voimat, kuten todellisuuden vääristämisen, tulimerien luomisen, henkiin herättämisen sekä ajan manipuloimisen. Tulevaisuuden mukaan Leo ei ollut osallisena tämän lapsuuteen tulevaisuudessa, tämän suosiessa Wyattia.


text: Leon tultua Vanhimmaksi Piperin ja tämän piti erota, mutta myöhemmin Leo "leikkasi" siipensä ollakseen taas perheensä kanssa. Leo ja Piper saavat kolme lasta; Wyatt, Chris ja Melinda Halliwellin.


text: Wyatt Halliwell on kaikkein voimakkain hybridi, ellei jopa voimakkain taikaolento joka on koskaan ollut olemassa. Wyatt on puoliksi noita ja puoliksi Valontuoja ja tämän voimiin kuuluu muun muassa voimakentät, välkkyminen, parantaminen, telekinesia, Wyattista on myös Excaliburin todellinen hallitsija. Tulevaisuuden Wyatt yrittää tappaa tulevaisuuden Chrisin useita kertoja, mutta Chris onnistuu välttämään kuoleman joka kerta ja palaa lopulta ajassa taaksepäin estääkseen Wyattia muuttumasta pahaksi. Muuttuneessa tulevaisuudessa Wyatt ja Chris taistelevat yhdessä demoneita vastaan.


text: Esiintyessään sarjassa ensimmäistä kertaa Chris käyttää peitetarinaa ja kertoo olevansa Valontuoja tulevaisuudesta voidakseen muuttaa historiaa parempaan (estämällä Wyattia muuttumasta pahaksi). Voittaessaan Lumottuujen luottamuksen, Leo oysyy yhä epäileväisenä tätä kohtaan. Koska Chris tulee tulevaisuudesta, hänen ei pidä paljastaa tulevaisuuden tapahtumia, joka saattaisi muuttaa nykypäivää ja siten myös hänen tulevaisuuttaan. Myös Chris omaa sekä valontuojan että noidan kykyjä, kuten välkkyminen, telekinesia, loitsut, yms.


text: Cole Turner on erittäin voimakas puolidemoni, joka lähetettiin tappamaan Lumotut ja joka lopulta rakastui Phoebeen, mennen tämän kanssa naimisiin ja yritettyään voittaa tämän useita kertoja takaisin parin eron jälkeen. Parin suhde päättyi Colen muuttuessa pahaksi ja joutuessa Lumottujen karkottamaksi.


text: Darryl on poliisikonstaapeli ja sisarten puolella koko sarjan ajan.


text: "Siskoni on noita" -sarjan sivuhenkilöt vaihtelevat kaudesta sekä joskus myös jaksosta riippuen. Budjetin dollareita säästääkseen, useita sarjan hahmoja kirjoitettiin ulos jaksoista. Dorian Gregoryn näyttelemä Darryl Morris joutui kohtelun alaiseksi kaikkina seitsemänä kautenaan ja lopulta kahdeksannella kaudella hahmo ei juurikaan sarjassa esiintynyt. Myös Brian Krausen viimeinen kausi sarjan parissa jäi lyhyeksi budgettileikkausten vuoksi, vaikka tämä palasikin sarjan kahteen viimeiseen jaksoon.


text: Tämä osio käsittelee sarjassa vierailleita hahmoja, joiden näyttelijöille ei käsikirjoituksessa ole annettu täyttä nimeä, mutta käsikirjoittajien tarpeiden vuoksi nimiä kuten poliisimies, uhri, demoni, jne. Maininta kyseisistä näyttelijöistä nähdään yleensa jakson lopputeksteissä.


text: Joel Anderson – Billy, Tom Finnegan – Franklin, Rene Heger – Greg, Evie Peck – Maria ja Charles C. Stevenson Jr. – Surdez jaksossa "Pelastakaa sotamise Wyatt"


text:
Tinsley Grimes – Phoeben assistentti, Kay E. Kuter – Satujen säilyttäjä, Carl Ciarfalio – metsästäjä saduissa ja Arturo Gil – Dwarf Stinky jaksossa "Sen pituinen se"
Tämä osio sisältää suurimman osan sarjassa esiintyneistä hahmoista sekä vihollisista että liittolaisista. Myös Lumottujen seuraava sukupolvi on listattu alla olevassa luettelossa.


text: Demoni Asmodeus tai Neuvoston jäsen Asmodeus (Soren Oliver) on yksi uudelleen järjestäytyneen Demonisen neuvoston tai "Toisen neuvoston" jäsen, jotka juonivat Lumottuja vastaan sarjan kahdeksannella kaudella. Joutuu karkotetuksi kun Paige välkkyy tämän Balielin energiapallon eteen ja tuhoutuu henkenä taikaliemen avulla.


text: Demoni Baliel tai Neuvoston jäsen Baliel (Steven J. Oliver) on yksi uudelleen järjestäytyneen Demonisen neuvoston tai "Toisen neuvoston" jäsen, jotka juonivat Lumottuja vastaan sarjan kahdeksannella kaudella. Joutuu Piperin räjäyttämäksi ja tuhoutuu henkenä taikaliemen avulla.


text: Barbas, pelon demoni (Billy Drago) on Lumottujen epätavallisen mukautuva ja erityisen pirullinen vihollinen, näyttäytyen odottamattomasti silloin tällöin käyttäen telepaattisia manipulointitaitojaan, joiden avulla hän näkee ihmisten sydämiin ja mieleen, josta hän löytää ihmisen suurimmat pelot. Telepatiansa avulla, Barbas ohjaa heidät loogisen ajattelun jäljille saaden heidät kättäytymään itsetuhoisesti.


text: P. Baxter on Piper Halliwellin menneen elämän minä, sekä Lumottujen isoisoäiti ja Penelope Halliwellin äiti.


text: Syntymäaika – Syyskuu 1897, Kuolinaika" – joulukuu 1970, Suhteet"' – Penelope "Penny" Johnsonin äiti. Serkkuja 1920-luvulla: P. Russell ja P. Bowen


text: Siviilisääty – naimisissa Gordon Johnsonin kanssa.


text: Voimat – Molekyylien hidastaminen, Piper Halliwellin voimien perhe-edeltäjä.


text: 1920-luvulla kieltolain aikaan, Baxter piti suosittua salakapakkaa kartanossa. Hänellä oli kuoloevainen aviomies nimeltä Gordon Johnson sekä kaksi serkkua: P. Bowen ja P. Russell, jotka molemmat olivat myös Warrenin susvun noitia.


text: P. Baxterin serkku, P. Russell rakastui demoniin nimieltä Anton, ja joutui pahan vaikutuksen alaiseksi ja liitti voimansa Antonin kanssa tappakseen serkkunsa P. Baxterin ja P. Bowenin. Taistelun aikana, P. Russel joutui serkkujensa tappamaksi.


text: Glen esiteltiin sarjan neljännellä tuotantokaudella Paigen parhaana ystävänä ja pari onkin ollut on-off suhteessa highschoolista asti. Glenillä ja Paigella ei koskaan kuitenkaan ollut kovin vakavaa romanttista suhdetta, Glenin matkustelun vuoksi; Paige kuitenkin luottaa tähän täysin ja kertoikin tälle Halliwellien salaisuuden.


text: Belthazor eli Cole Turner (Julian McMahon) on puoliksi demoni ja puoliksi ihminen sekä Phoeben ihastuksen ja lopulta rakkauden kohde. Cole hallitsee useita taikakykyjä; hän pystyy teleportaamaan itsensä paikasta toiseen ja heittämään energiapalloja. Demonimaailmassa Cole tunnetaan paremmin Belthazorina, satoja vuosia palvelleena demonisena palkkamurhaajana. Kaiken pahan lähde antaa Colelle tehtävän tappaa Lumotut, mutta tämä rakastuukin Phoebeen ja tulee Lumottujen läheiseksi liittolaiseksi. Vaikka Cole lopulta pääseekin eroon demonisesta puolestaan ja nai Phoeben, hän ei koskaan saa Paigen luottamusta puolelleen.


text:
Syntymäaika – 16. tammikuuta 1949.
Ihmissuhteet – Prudence, Piper ja Phoebe Halliwellin isä; Wyatt, Chris ja Melinda Halliwellin sekä Phoeben ja Coopin kolmen lapsen isoisä.
Siviilisääty – ollut naimisissa kahdesti: Patricia "Patty" Halliwell ja Doris (2003).


text: Tony Denison (kausi 1), James Read (kaudet 3–8) – Victor ei ollut osana tyttäriensä lapsuutta, erottuaan vaimostaan ja myöhemmin tämän kuoltua ja alkoikin rakentaa suhdetta tyttäriinsä vasta heidän saatua voimansa. Saatuaan tietää ex-vaimonsa ja tämän Valontuojan tyttärestä, Paigesta, Victor kohteli tätä kuin omaansa. Victor on myös sopinut välinsä Pattyn kanssa tämän haamun kanssa käymissä keskusteluissaan. Tulevaisuuden Chris Halliwell kertoi olevansa Victorin kanssa läheinen Piper kuoleman vuoksi; Lumottujen ja Chris muutettua tulevaisuutta ei tiedetä onko yhä näin.


text: P. Bowen on Prue Halliwellin menneisyyden minä ja Lumottujen sukulainen.


text: Syntymäaika – kesäkuu 1895, Kuolinpäivä – toukokuu 1972, Ihmissuhteet – Serkut – P. Baxter ja P. Russell, Siviilisääty – Naimaton.


text: Voimat – Jäähengitys (Cryokinesia)


text: Gregory Bowenin tytär, joka oli Warrenin noidan, Lola Mackin poika ja Warrenin noitasuvun hyvä noita.


text: 1920-luvun aikana, Bowen asui kahden serkkunsa kanssa perheen kartanossa, jonka Baxter oli muuttanut kieltolain aikaiseksi salakapakaksi ja jossa Bowen työskenteli valokuvaajana.Kyle Brodysta tuli Paige Matthewsin kiinnostuksen kohde sarjan seitsemännellä kaudella.


text: Salaperäinen liittovaltion agentti, joka tietää yliluonnollisesta maailmasta; Brody astuu sarjaan turhautuneen komisario Sheridan alkaa soitella apua Halliwellien mysteerin selvittämiseen. Brodyn kuollessa, tämä palaa maanpinnalle Valontuojana.


text: Crone (Grace Zabriskie): Piper karkottaa Cronen viidennellä kaudella tämän yrittäessä kaapata Wyatt-vauvan. Ennen tätä Crone kuitenkin juonii Kazi-kuninkaan kanssa vauvan kaappauksen käyttämällä Apinatoteemia viemään Lumotuilta näön, kuulon ja puheen.Burt Callaway (Carl Anthony Nespoli)


text: Callawayn isoäiti (Christine Healy)


text: James Callaway (James Sutorius)


text:
Olivia Callaway (Rachelle Lefevre):
Juonen käänteessä, Emman sulhasen tappajaksi paljastui Belthazor, jonka saadessaan tietää Cole on surullinen ettei edes muista miltä mies näytti, mutta tunnustaa athameen kuuluneen hänelle. Lopulta Emma karkottaa Colen demonisen puolen käyttämällä Phoeben aikaisemmin valmistamaa taikalientä.


title: Bionicle 3: Varjojen Verkko

text: Bionicle 3: Varjojen Verkko () on vuonna 2005 ilmestynyt animaatioelokuva. Elokuva perustuu Legon Bionicle-hahmoihin ja se on jatkoa elokuvalle "". Elokuva sijoittuu aikaan ennen toisen elokuvan loppuosaa.


title: Bionicle 3: Varjojen Verkko

text: Elokuvan alussa kerrotaan kuinka Toat vangittuaan Makutan ja ennen muuttumistaan Turagoiksi palasivat hakemaan loput Metru Nuihin jääneet Matoranit. Mutta heidän poissa ollessaan hämähäkkimäiset Visorakit olivat vallanneet kaupungin. Ne hyökkäsivät Toien kimppuun ja vangitsivat heidät.


title: Bionicle 3: Varjojen Verkko

text: Visorakeja hallitsi kuningas nimeltä Sidorak, joka käski tappaa Toat kunnes hänen tuleva kuningattarensa, Roodaka, suostutteli tämän tuomaan ruumiit hänelle kun Toat oli teloitettu. Sillä välin Toat oli suljettu koteloihin ja myrkytetty. Myrkky mutatoi heidät ja he putosivat koteloistaan. Mutta Norikin johtamat Rahagat pelastavat heidät.


title: Bionicle 3: Varjojen Verkko

text: Toat olivat muuttuneet petomaisiksi olennoiksi, Toa Hordikoiksi. Rahagat kertoivat heidän jäävän sellaisiksi, jos he eivät löydä ajoissa Keetongua, Rahia, joka osaa poistaa myrkkyjä. Muutamat Rahagoista pitävät Keetongua vain taruolentona, mutta Norik uskoo siihen. Ystäviensä ansaan johtamisesta vihaiseksi tullut Vakama hylkää ryhmän, mutta joutuu Visorakien vangiksi. Roodaka suostuttelee hänet ryhtymään Visorakien komentajaksi ja pyrkimään Metru Nuin hallitsijaksi. Vakama suostuu tähän.


title: Bionicle 3: Varjojen Verkko

text: Samaan aikaan Rahagat etsivät tietoa Keetongun olinpaikasta Suuren Hengen Temppelistä. Siellä Vakama kaappaa Rahagat, Norikia lukuun ottamatta, ja vie heidät Sidorakille. Muut Toa Hordikat tulevat ja pelastavat Norikin lähtien sen jälkeen Temppelin seinäkirjoitusten mukaisesti seuraamaan "putoavien kyynelten virtaa, kunnes ne koskettavat taivasta" ja päätyvät Ko-Metruun, josta Keetongu löytyy. Keetongun mielestä Toa Hordikoiden pitäisi käyttää uusia voimiaan eikä hankkiutua eroon niistä, mutta hän suostuu osallistumaan taisteluun Visorakeja vastaan.


title: Bionicle 3: Varjojen Verkko

text: Toa Hordikat saapuvat Colosseumille ja aloittavat taistelun. Samaan aikaan Sidorak ja Roodaka taistelevat Keetongua vastaan ja aiemmin Vakamaa huonosta johtajuudesta syyttänyt Matau aikoo saada toverinsa ennalleen. Roodaka pudottaa Keetongun Colosseumin pohjalle, jossa hän jättää Sidorakin omilleen. Pudotuksesta selvinnyt Keetongu tappaa Sidorakin.


title: Bionicle 3: Varjojen Verkko

text: Norik vapauttaa muut Rahagat ja he liittyvät taisteluun. Samaan aikaan Matau saa Vakaman kääntymään takaisin puolelleen. Toa Hordikoiden ja Rahagoiden ollessa Visorakien saartamina, Roodaka saapuu Kahgarakin selässä tunnustaa tarvitsevansa Toa Hordikoiden elementtaalivoimia. Toa Hordikat, Vakamaa lukuun ottamatta, ampuvat häntä Rhotuka-kiekoilla eivätkä ne tehoa. Ennen omaa ampumistaan Vakama, jolla yhä oli komento Visorakeihin, käski Visorakeja lähtemään Metru Nuista. Vakaman ammuttua Roodakaa, Makutan pimeä käsi ilmestyy ja vie tajuntansa menettäneen Roodakan. Vakama huomaa Roodakan rintaan kuuluneen kiven olevan samaa Protodermistä, jolla Makuta vangittiin ja että Makuta oli nyt vapaa.


title: Bionicle 3: Varjojen Verkko

text: Vakaman pyynnöstä Keetongu muuttaa Toat ennalleen ja Toat vievät ilmalaivoilla Matoranit kohti Mata Nuin saarta. Matkalla he huomaavat Makutan kadonneen, mutta Vakama uskoo löytävänsä keinon voittaa hänet.


title: Signaali (lehti)

text: Signaali (saks. Signal) oli Saksan armeijan julkaisema tabloid-kokoinen propagandalehti toisen maailmansodan aikana. Lehti ilmestyi vuosina 1940–45 useilla eri kielillä. Suomenkielinen versio lehdestä ilmestyi vuosina 1942–1945. Lehteä ei koskaan levitetty kunnolla Saksassa. Lehti oli Berliner Illustrierte Zeitungin erikoispainos. Julkaisija oli Deutscher Verlag.


title: Signaali (lehti)

text: Lehdestä ilmestyi uusi numero joka toinen viikko. Kokonsa vuoksi lehti jaettiin Suomessa usein rullattuna. Signaalista ilmestyi 25 eri versiota 30 eri kielellä. Parhaimmillaan lehden koko levikki oli 2,5 miljoonaa kappaletta. Lehden sisältö oli pääasiallisesti kertomuksia Saksan armeijan ja sen liittolaisten taisteluolosuhteista. Mukana lehdessä oli korkealaatuisia kuvia ja yleensä keskiaukeamalla oli koko aukeaman kokoinen värivalokuva.


title: Signaali (lehti)

text: Lehdessä julkaistiin myös artikkeleita taloudesta, tieteestä, taiteesta ja siinä mainostivat useat saksalaiset yritykset kuten BMW, Agfa, Audi ja Siemens. Lehtien eri versioiden sisältö vaihteli sen mukaan oliko aihe kohdemaassa hyväksyttävissä. Lehden poliittinen sanoma oli "liittoutunut eurooppa taistelussa bolshevismia vastaan" .


title: Signaali (lehti)

text: Viimeinen numero, joka julkaistiin, oli numero 6/45. Tätä lehden numeroa on kuitenkin säilynyt vain ruotsinkielinen versio.


title: John Joseph

text: John Joseph (15. marraskuuta 1932 – 6. toukokuuta 1998) oli Faisalabadin hiippakunnan roomalaiskatolinen piispa vuosina 1984–1998. Hän teki itsemurhan vastalauseena kristittyjen julmalle kohtelulle Pakistanin muslimien taholta.


title: John Joseph

text: Joseph syntyi Khushpurissa, Punjabissa ja opiskeli Christ the King Seminary -pappisseminaarissa Karachissa. Hän sai pappisvihkimyksensä 18. tammikuuta 1960. Tohtoriksi valmistuttuaan hän pääsi henkilökunnan jäseneksi seminaariin, jossa oli opiskellut. 24. lokakuuta 1980 hänet nimitettiin Faisalabadin apulaispiispaksi. Piispaksi vihkiminen seurasi 9. tammikuuta 1981. 9. tammikuuta 1984 Josephista tuli Faisalabadin piispa. Toukokuussa 1998 hän ampui itsensä, kun kristitty mies oli teloitettu Pakistanissa jumalanpilkkasyytteiden nojalla. Hänen jälkeensä uudeksi piispaksi nousi Joseph Coutts.


title: John Joseph

text: Josephin taistelusta vähemmistöoikeuksien puolesta on tehty muun muassa 45-minuuttinen dokumentti "A Sun Sets in". 31. maaliskuuta 2007 Darulaloom Jamia Rehmania -madrassassa Faisalabadissa otettiin käyttöön piispan mukaan nimetty muistosali.


title: Kafestoli

text: Kafestoli on kahvissa oleva diterpenoidialkoholi. Kafestoli suurentaa veren LDL-kolesterolipitoisuutta ja voi olla yhteydessä joidenkin sydäntautien kehittymiseen. Suodatinkahvin valmistuksessa kafestoli jää paperisuodattimeen, eikä juomalla siksi ole mainittavaa vaikutusta kolesteroliin, mutta vanhaan malliin keitetyllä suodattamattomalla pannukahvilla on. Kafestoli saattaa toimia aktivoivana, eli agonistisena, ligandina farnesoidi X ja pregnaani X tumareseptoreille. Kafestolin sitoutuminen näihin reseptoreihin estää kehon omaa kolesterolin synteesin säätelyä ja johtaa siten kehossa suurempaan kolesterolin synteesiin.


title: Kafestoli

text: Kafestoli suurentaa seerumissa alaniiniaminotransferaasin (ALAT) aktiivisuutta ja pienentää gammaglutamyylitransferaasin (GGT) aktiivisuutta, sekä vähentää kreatiniinipitoisuutta.


title: Kafestoli

text: Kafestolin CAS-numero on 469-83-0, kemiallinen kaava CHO ja moolimassa 316,439 g/mol.


title: Kwadwo Asamoah

text: Kwadwo Asamoah (s. 9. joulukuuta 1988 Accra) on ghanalainen jalkapalloilija, pelipaikaltaan keskikenttäpelaaja. Hän edustaa Inter Milania Italian miesten jalkapallon korkeimmalla sarjatasolla Serie A:ssa.


title: Kwadwo Asamoah

text: Asamoahia pidettiin Udinesessa yhtenä joukkueensa tärkeimmistä pelaajista etenkin vahvan taklauspelinsä sekä hyvän pallonhallintansa ansiosta.


title: Kwadwo Asamoah

text: Asamoah aloitti seurajoukkueuransa ollessaan vasta 18-vuotias. Hänen ensimmäinen seuransa oli vuonna 2006 Liberty Professionals kotimaansa korkeimmalla sarjatasolla. Hän ei kuitenkaan päässyt pelaamaan otteluakaan, ja siirtyi kauden päätyttyä AC Bellinzonaan, joka pelaa Sveitsin jalkapallon korkeimmalla sarjatasolla Axpo Super Leaguessa. Häntä ei sielläkään laitettu kentälle kertaakaan, vaan lähetettiin lainalle peräti kahteen eri joukkueeseen Italian Serie A:ssa. Ensin Asamoah edusti hetken Torino FC:tä, eikä hän edelleenkään päässyt pelaamaan. Kaudelle hän siirtyi Bellinzonasta edelleen lainalle Udinesen joukkueeseen samalla sarjatasolla.


title: Kwadwo Asamoah

text: 11. tammikuuta 2009 Asamoah teki debyyttinsä UC Sampdoriaa vastaan pelatussa ottelussa, joka päättyi tasan 1–1. Ensimmäisen maalinsa hän puolestaan teki saman vuoden huhtikuussa ACF Fiorentinaa vastaan nopean vastahyökkäyksen päättäneellä laukauksellaan. Kauden lopussa Udinese teki pysyvän, 800 000 euron arvoisen sopimuksen Asamoahin kanssa, ja kolmen kauden aikana hän teki kuusi maalia Udinesen paidassa. Heinäkuussa 2012 hän siirtyi Juventukseen.


title: Kwadwo Asamoah

text: Asamoahin ura maajoukkueessa lähti käyntiin, kun hänet vuonna 2008 kutsuttiin Afrikan-mestaruuskilpailuihin, jotka järjestettiin silloin hänen kotimaassaan Ghanassa. Hänen numeronsa läpi turnauksen oli 10, joka tavallisesti olisi kuulunut kapteeni Stephen Appiahille, joka kuitenkin jätti kisat väliin loukkaantumisen vuoksi. Asamoah ei pelannut turnauksessa minuuttiakaan.


title: Kwadwo Asamoah

text: Jalkapallon maailmanmestaruuskilpailuissa 2010 hän sen sijaan pelasi kaikki viisi ottelua, vaikka ei onnistunutkaan tekemään yhtään maalia ja auttamaan joukkuettaan puolivälieriä pidemmälle.


title: Lidan rautatieasema

text: Lidan rautatieasema (, ) on Valko-Venäjän rautateiden kauttakulku- ja risteysasema Lidan kaupungissa Hrodnan maakunnassa Valko-Venäjän länsiosissa. Lidan asema sijaitsee pääkaupunki Minskistä Maladzetšnan risteysaseman kautta Hrodnaa vievän radan sekä Liettuan pääkaupungista Vilnasta etelään Baranavitšyyn ja edelleen Ukrainaan vievän rautatien risteyksessä.


title: Lidan rautatieasema

text: Kaupungin linja-autoasema busseineen ja linjatakseineen sijaitsee aseman pohjoispuolella.


title: George Kinzie Fitzsimons

text: George Kinzie Fitzsimons (4. syyskuuta 1928 Kansas City, Missouri – 28. heinäkuuta 2013) oli katolisen kirkon pappi, joka toimi Salinan hiippakunnan piispana vuosina 1984–2004. Aiemmin hän oli toiminut Kansas City-Saint Josephin vihkipiispana vuodesta 1975.


title: George Kinzie Fitzsimons

text: Fitzsimons kävi Rockhurst High Schoolia ja Rockhurstin yliopistoa Kansas Cityssä. Hän palveli Yhdysvaltain ilmavoimissa vuosina 1950–1954, toimi lyhyesti liikealalla ja aloitti sitten opinnot Conception Seminaryssa Missourissa. Fitzsimons sai pappisvihkimyksensä 18. maaliskuuta 1961, ja piispaksi hänet vihittiin 3. heinäkuuta 1975.


title: George Kinzie Fitzsimons

text: Fitzsimonsia edelsi Salinan piispana Daniel Kucera ja seurasi Paul Stagg Coakley. Fitzsimons jouduttiin amputoimaan vuonna 2008 jalkaan iskeneen vakavan infektion seurauksena.


title: USS Seawolf (SSN-21)

text: USS Seawolf (runkonumero SSN-21) on Yhdysvaltain laivaston 1997 palvelukseen otettu Seawolf-luokan ydinsukellusvene, joka on edelleen aktiivipalveluksessa.


title: USS Seawolf (SSN-21)

text: Alus tilattiin 9. tammikuuta 1989 General Dynamicsin Electric Boat divisioonalta. Sen rakentaminen aloitettiin 25. lokakuuta 1989 ja vene laskettiin vesille 24. kesäkuuta 1995. Alus liitettiin laivastoon 19. heinäkuuta 1997 ensimmäisenä päällikkönään David M. McCall.


title: USS Seawolf (SSN-21)

text: Alus sijoitettiin palvelukseen otettaessa Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon.


title: John Allen

text: John Allen viittaa muun muassa seuraaviin henkilöihin:


title: USS Connecticut (SSN-22)

text: USS Connecticut (runkonumero SSN-22) on Yhdysvaltain laivaston 1997 vesillelaskettu Seawolf-luokan ydinsukellusvene, joka on aktiivipalveluksessa.


title: USS Connecticut (SSN-22)

text: Alus tilattiin 3. toukokuuta 1991 General Dynamicsin Electric Boat divisioonalta, missä köli laskettiin 14. syyskuuta 1992. Alus laskettiin vesille 1. syyskuuta 1997 kumminaan Connecticutin kuvernöörin John G. Rowlandin puoliso Patricia L. Rowland ja otettiin palvelukseen 11. joulukuuta 1998 New Londonin sukellusvenetukikohdassa Grotonissa Connecticutissa ensimmäisenä päällikkönään Larry H. Davis.


title: USS Connecticut (SSN-22)

text: Frederick J. Roegge vastaanotti 15. tammikuuta 1999 aluksen päällikkyyden Davisilta tilaisuudessa, joka järjestettiin New Londonin merikappelissa. Alus palasi 7. helmikuuta kotitukikohtaansa oltuaan valmistajantelakalla viimeisteltävänä. Palattuaan alus oli 14.-21. helmikuuta asejärjestelmätesteissä.


title: USS Connecticut (SSN-22)

text: Alus lähti 10. kesäkuuta vastaanottotesteihin, jonka aikana se vieraili 15. heinäkuuta Norfolkissa.


title: USS Jimmy Carter

text: USS Jimmy Carter (runkonumero SSN-23) on Yhdysvaltain laivaston 2004 vesillelaskettu parannellun Seawolf-luokan ydinsukellusvene, joka on edelleen aktiivipalveluksessa.


title: USS Jimmy Carter

text: Alus tilattiin 29. kesäkuuta 1996 General Dynamicsin Electric Boat divisioonalta, missä rakentaminen aloitettiin 5. joulukuuta 1998. Aluksen valmistuksesta vastannut David Bartholomew Jr. vapautettiin tehtävistään epäluottamuksen vuoksi ja Robert D. Kelso vastaanotti tehtävän vastaan. Vene kastettiin 13. toukokuuta 2004 kumminaan presidentti Jimmy Carterin puoliso Rosalynn Carter. Alus liitettiin laivastoon 19. helmikuuta 2005.


title: USS Jimmy Carter

text: Alus sijoitettiin palvelukseen otettaessa Kitsapin laivastotukikohtaan Yhdysvaltain länsirannikolle Bremertoniin Washingtonin osavaltioon, jossa se korvasi lokakuussa 2004 palveluksesta poistetun "USS Parchen".


title: John Allen (kenraali)

text: John R. Allen (s. 15. joulukuuta 1953) on yhdysvaltalainen kenraali, joka on toiminut heinäkuusta 2011 lähtien Afganistanin kansainvälisten joukkojen komentajana. Hänen edeltäjänsä tehtävässä oli David Petraeus.


title: John Allen (kenraali)

text: Allen nimitettiin lokakuussa 2012 Naton sotilaskomentajaksi. Sen jälkeen vuoden lopussa hän joutui keskelle David Petraeusin suhdekohua, mutta Pentagonin tekemä selvitys kuitenkin puhdisti hänen maineensa. Helmikuussa 2013 Allen ilmoitti jäävänsä eläkkeelle, eikä hän siten siirry Naton komentajaksi.


title: John Allen (kenraali)

text: Vuonna 2014 hänen seuraajanaan aloitti Brett McGurk.


title: USS Seawolf (SSN-575)

text: USS Seawolf (runkonumero SSN-575) oli Yhdysvaltain laivaston palveluksessa 1957-1987 ollut ydinsukellusvene.


title: USS Seawolf (SSN-575)

text: Alus tilattiin 21. heinäkuuta 1952 General Dynamicsin Electric Boat Divisionilta Grotonista Connecticutista. Sen köli laskettiin 7. syyskuuta 1953 ja vene laskettiin vesille 21. heinäkuuta 1955 kumminaan rouva W. Sterling Cole. Alus otettiin palvelukseen 30. maaliskuuta 1957 ensimmäisenä päällikkönään R. B. Laning.


title: USS Seawolf (SSN-575)

text: Alus poistettiin palveluksesta 30. maaliskuuta 1987. Alus poistettiin laivastoluettelosta vasta 10. heinäkuuta.


title: Jokapaikanhöylä

text: Jokapaikanhöylä kuvaa ihmistä, joka osaa monia taitoja olematta silti mestari missään niistä. Henkilö on yleispätevä muttei spesialisti; kuten 10-ottelija joka kilpailee 10:ssä lajissa, muttei koskaan voittaisi ketään alan spesialistia; tai yleistyökalu jossa on monta työkalua, muttei yhtäkään hyvää. Sen parempi versio on yleisnero, joka on erityisen hyvä kaikessa, mihin ryhtyy; hyvänä esimerkkinä Leonardo da Vinci.


title: Jokapaikanhöylä

text: Monissa kielissä on vastaavaa tarkoittava sana tai sanonta, joka kuvaa henkilöä joko negatiivisessa tai positiivisessa mielessä. Luettelossa alkukieliset ja suomenkieliset käännökset.


title: USS Narwhal (SSN-671)

text: USS Narwhal (runkonumero SSN-671) oli Yhdysvaltain laivaston ydinsukellusvene, joka oli palveluksessa 1969-1999.


title: USS Narwhal (SSN-671)

text: Alus tilattiin 28. heinäkuuta 1964 General Dynamicsin Electric Boat divisioonalta. Sen köli laskettiin 17. tammikuuta 1966 ja vene laskettiin vesille 9. syyskuuta 1967 kumminaan Glynn R. Donaho. Alus otettiin palvelukseen 12. heinäkuuta 1969 ensimmäisenä päällikkönään W. A. Matson.


title: USS Narwhal (SSN-671)

text: Alus poistettiin palveluksesta 1. heinäkuuta 1999.


title: USS Glenard P. Lipscomb

text: USS Glenard P. Liscomb (runkonumero SSN-685) oli Yhdysvaltain laivaston ydinsukellusvene, joka oli palveluksessa 1974-1990.


title: USS Glenard P. Lipscomb

text:
Alus tilattiin 16. joulukuuta 1968 General Dynamicsin Electric Boat Divisionilta Grotonista Connecticutista. Sen köli laskettiin 5. kesäkuuta 1971 ja vene laskettiin vesille 4. elokuuta 1973 kumminaan rouva Glenard P. Lipscomb. Alus otettiin palvelukseen 21. joulukuuta 1974 ensimmäisenä päällikkönään James F. Caldwell.
Alus poistettiin palveluksesta 11. heinäkuuta 1990.


title: USS Tullibee (SSN-597)

text: USS Tullibee (runkonumero SSN-597) oli Yhdysvaltain laivaston ydinsukellusvene, joka oli palveluksessa 1960-1988.


title: USS Tullibee (SSN-597)

text: Alus tilattiin 15. marraskuuta 1957 General Dynamicsin Electric Boat Divisionilta Grotonista Connecticutista. Sen köli laskettiin 26. toukokuuta 1958 ja vene laskettiin vesille 27. huhtikuuta 1960 rouva John F. Davidson. Alus otettiin palvelukseen 9. marraskuuta 1960 ensimmäisenä päällikkönään Richard S. Jortberg.


title: USS Tullibee (SSN-597)

text: Alus poistettiin palveluksesta 25. kesäkuuta 1988.


title: Radioaktiiviset hajoamissarjat

text: Radioaktiiviset hajoamissarjat ovat radioaktiivisten isotooppien muodostamia sarjoja, joissa yhden nuklidin hajotessa syntyy toinen ydin, joka edelleen on radioaktiivinen, kunnes lopulta päädytään vakaaseen ytimeen.


title: Radioaktiiviset hajoamissarjat

text: Aine, joka syntyy radioaktiivisen aineen hajotessa, saattaa edelleen olla radioaktiivinen, samoin kuin sen hajoamistuote. Suurin osa luonnossa esiintyvistä radioaktiivisista aineista kuuluukin johonkin kolmesta hajoamisketjusta, joista käytetään tunnetuimpien jäsentensä mukaan nimityksiä "toriumsarja", "uraanisarja" (tai radiumsarja) sekä "aktiniumsarja". Kukin näistä päättyy stabiiliin lyijyisotooppiin. Toriumsarjan kaikkien jäsenten massaluvut ovat muotoa 4n, radiumsarjan 4n+2 ja aktiniumsarjan 4n+3. Kukin sarja alkaa hyvin pitkäikäisestä isotoopista, joita on säilynyt Maan syntymisestä sakka. Neljäs hajoamissarja, neptuniumsarja, jossa massaluvut ovat muotoa 4n+1, alkaa neptuniumisotoopista Np-237. Koska se kuitenkin on suhteellisen lyhytikäinen, ei sen jäseniä enää esiinny luonnossa, lukuun ottamatta niistä viimeistä, vismuttia Bi-209, jota aikaisemmin pidettiin stabiilina. Nyttemmin on kuitenkin todettu, että sekin on hyvin heikosti radioaktiivinen puoliintumisajan ollessa 1,9×10 vuotta, ja se hajoaa edelleen talliumiksi Tl-205.


title: Radioaktiiviset hajoamissarjat

text: Luonnossa esiintyy myös useita näihin ketjuihin kuulumattomia, kevyempien alkuaineiden radioaktiivisia isotooppeja. Niistä jotkin syntyvät kosmisen säteilyn vaikutuksesta, kuten hiili-14 eli ns. radiohiili, toiset taas kuten kaliumisotooppi kalium-40 ovat niin pitkäikäisiä, että siitä määrästä, mikä niitä oli Maan muodostuessa, on vielä merkittävä osa jäljellä.


title: Radioaktiiviset hajoamissarjat

text: Joskus samakin ydin saattaa hajota joko alfa- tai beetahajoamisella, jolloin syntyy sekaisin kahta eri hajoamistuotetta. Alla olevista taulukoista on kuitenkin jätetty pois sellaiset hajoamisketjujen sivuhaarat, joiksi pienempi osa kuin 0,0001 % edellisestä aineesta hajoaa. Luovutettuun energiaan on laskettu kaikkien emittoituneiden hiukkasten sekä jäljelle jäävän ytimen liike-energia (elektronien, alfahiukkasten, gammakvanttien, neutriinojen, Augerin elektronien ja röntgensäteilyn).


title: Radioaktiiviset hajoamissarjat

text: Nykyisin kaikista nuklideista käytetään alkuaineen nimeä, johon lisätään nuklidin massaluku. Nuklidit, joiden atomiytimessä on yhtä monta protonia, ovat saman alkuaineen isotooppeja. Esimerkiksi radium-226 (Ra-226) on nuklidi, jonka ytimessä muiden radiumisotooppien tavoin on 88 protonia ja 138 neutronia, yhteensä 226 nukleonia, joten sen massaluku on 226.


title: Radioaktiiviset hajoamissarjat

text: Hajoamissarjojen tutkimuksen alkuvaiheessa 1900-luvun alussa ei isotoopin käsitettä kuitenkaan vielä tunnettu. Tällöin samankin aineen isotoopeille annettiin eri nimiä ja sen mukaiset symbolit, useimmiten sen mukaan, minkä aineen hajoamistuotteina ne syntyivät ja mihin hajoamissarjaan ne näin ollen kuuluvat. Seuraavissa taulukoissa mainitaan myös nämä vanhat nimet.


title: Radioaktiiviset hajoamissarjat

text: Toriumsarjaan kuuluvat seuraavat nuklidit. Taulukossa kirjain 'a' tarkoittaa juliaanista vuotta (365,25 vuorokautta).


title: Radioaktiiviset hajoamissarjat

text: Uraani- eli radiumsarjaan kuuluvat seuraavat nuklidit:


title: Radioaktiiviset hajoamissarjat

text: Aktiniumsarjaan kuuluvat seuraavat nuklidit:


title: Radioaktiiviset hajoamissarjat

text: Neptuniumsarjan nuklideista vain Bi-209 ja Tl-205 esiintyvät luonnossa.


title: USS Halibut (SSGN-587)

text: USS Halibut (runkonumerot SSGN-587 ja SSN-587) oli Yhdysvaltain laivaston risteilyohjuksin varustettu ydinsukellusvene, joka oli palveluksessa 1960-1976. Alus oli maailman ensimmäinen risteilyohjusten laukaisuun suunniteltu sukellusvene.


title: USS Halibut (SSGN-587)

text: Aluksen rakentaminen aloitettiin 11. huhtikuuta 1957 Mare Islandin laivastontelakalla Vallejossa Kaliforniassa. Se laskettiin vesille 9. tammikuuta 1959 kumminaan Kalifornian kongressiedustajan Chet Holifieldin puoliso. Alus luovutettiin Yhdysvaltain laivastolle 4. tammikuuta 1960 ensimmäisenä päällikkönään komentajakapteeni Walter Dedrick.


title: USS Halibut (SSGN-587)

text: "USS Halibut" aloitti vastaanottotestit 11. maaliskuuta 1960. Matkalla Australiaan aluksesta tuli 25. maaliskuuta maailman ensimmäinen risteilyohjuksen laukaissut sukellusvene. Sukellusveneen siirrettiin 18. kesäkuuta Mare Islandin telakalle testeissä havaittujen vikojen ja puutteiden korjaamiseksi. Lyhyen koulutusjakson jälkeen alus lähti palvelukseen palattuaan 7. marraskuuta Pearl Harboriin liittyäkseen Yhdysvaltain Tyynenmeren laivastoon.


title: USS Halibut (SSGN-587)

text: Helmikuussa 1965 alus siirrettiin Pearl Harborissa telakalle modernisoitavaksi ja se luokiteltiin uudelleen 15. elokuuta hyökkäyssukellusveneeksi runkonumerolla SSN-587. Se lähti 6. syyskuuta Yhdysvaltain länsirannikolle, ja alus saapui 20. syyskuuta Keyportiin Washingtoniin, josta se lähti paluumatkalle 5. lokakuuta. Alus pysähtyi reiluksi viikoksi Mare Islandille ja siten se saapui Pearl Harboriin vasta 21. lokakuuta. Alus siirrettiin sukellusveneentorjuntakoulutuksen maalilaivaksi, missä tehtävässä se oli loppuvuoden.


title: USS Halibut (SSGN-587)

text: Alus poistettiin laivastoluettelosta 30. huhtikuuta 1986.


title: Yhdysvaltain Neitsytsaaret olympialaisissa

text: Yhdysvaltain Neitsytsaaret osallistui olympialaisiin ensimmäisen kerran Méxicossa 1968 ja on ollut sen jälkeen mukana kaikissa kesäolympialaisissa Moskovan kisoja 1980 lukuun ottamatta. Talviolympialaisiin maa on osallistunut vuodesta 1988 alkaen.


text: Yhdysvaltain Neitsytsaarten ainoa olympiamitalisti on purjehtija Peter Holmberg, joka sai hopeaa finnjolla-luokassa Soulissa 1988. Kukaan toinen Yhdysvaltain Neitsytsaarten urheilija ei ole sijoittunut olympialaisissa pistesijalle, eli kahdeksan parhaan joukkoon. Maan olympiakomitea on perustettu 1967.


title: USS Triton (SSRN-586)

text: USS Triton (runkonumerot SSRN-586 ja SSN-586) oli Yhdysvaltain laivaston ydinsukellusvene, joka oli palveluksessa 1959-1969. Alus on ollut ainoa länsimainen kahdella ydinreaktorilla varustettu sukellusvene.


title: USS Triton (SSRN-586)

text: Alus tilattiin lokakuussa 1955 General Dynamicsin Electric Boat Divisionilta Grotonista Connecticutista. Sen köli laskettiin 29. toukokuuta 1956 ja vene laskettiin vesille 19. elokuuta 1958 kumminaan Louise Willis. Alus aloitti palveluksensa 10. marraskuuta 1959 ensimmäisenä päällikkönään Edward L. Beach.


title: USS Triton (SSRN-586)

text: Alus poistettiin palveluksesta 3. toukokuuta 1969 ja se poistettiin laivastoluettelosta 30. huhtikuuta 1986. Alus siirrettiin kierrätettäväksi 2007.


title: Matteo Marsaglia

text: Matteo Marsaglia (s. 5. lokakuuta 1985 Rooma) on italialainen alppihiihtäjä, joka kilpailee enimmäkseen vauhtilajeissa.


title: Matteo Marsaglia

text: Garmisch-Partenkirchenin MM-kilpailuissa 2011 Marsaglia sijoittui 15:nneksi supersuurpujottelussa. Schladmingissa 2013 hän oli samassa lajissa 11:s ja Vailissa / Beaver Creekissä 2015 14:s.


title: Matteo Marsaglia

text: Alppihiihdon maailmancupissa Marsaglia laski ensimmäisen kerran helmikuussa 2008 Val d'Isèren superalppiyhdistetyssä sijoittuen 16:nneksi. Kymmenen parhaan joukkoon hän sijoittui ensimmäisen kerran Kitzbühelin alppiyhdistetyssä tammikuussa 2011 laskettuaan yhdeksänneksi. Ensimmäisen voittonsa ja palkintokorokesijoituksensa Marsaglia saavutti joulukuussa 2012 Beaver Creekin supersuurpujottelussa. Hän oli samalla kaudella toinen Val Gardenan supersuurpujottelussa. Supersuurpujottelucupissa hän sijoittui toiseksi.


title: Jorge Valdivia

text: Jorge Luis Valdivia Toro (s. 19. lokakuuta 1983, Maracay, Venezuela) on chileläinen jalkapalloilija, pelipaikaltaan hyökkäävä keskikenttäpelaaja. Seuratasolla hän edustaa Brasilian Série A:ssa pelaavaa Palmeirasin joukkuetta. Chilen maajoukkueen riveihin Valdivia on kuulunut vuodesta 2004 lähtien. Hänet valittiin MM-kilpailuihin 2010.


title: Jorge Valdivia

text: Valdivia aloitti ammattilaisuransa santiagolaisseurassa vuonna 2002. Chileläinen suurseura lainasi hänet kuitenkin heti seuraavana vuonna Concepcióniin hankkimaan pelikokemusta. Seuraavina vuosina Valdivia lainattiin myös Eurooppaan, ensin espanjalaisseura Rayo Vallecanoon ja sitten Sveitsin toiseksi korkeimmalla sarjatasolla pelaavaan Servetteen.


title: Jorge Valdivia

text: Colo-Coloon paluunsa jälkeen Valdivia debytoi joukkueen riveissä maaliskuussa 2005 ja pian sen jälkeen teki ensimmäisen maalinsa seuralle. Kaudella 2006 Colo-Colon tuore valmentaja antoi hyökkääjäpelaajalle ansaitsemaansa vastuuta, ja yhdessä Matías Fernándezin ja Gonzalo Fierron kanssa muodostettu trio siivitti seuran sen 29. Chilen mestaruuteen.


title: Jorge Valdivia

text: Siirto kotimaasta brasilialaiseen huippuseuraan Palmeirasiin oli Valdivian uran suurimpia harppauksia. 3,5 Yhdysvaltain dollarin siirtosummalla hän lähti Brasiliaan neljän vuoden sopimuksen turvin.


title: Jorge Valdivia

text: Brasiliassa Valdivian arvostus oli edelleen nousussa. Hän vakiinnutti heti paikkansa Palmeirasin avauskokoonpanossa ja kantoi numeron 10 paitaa. Ensimmäisellä kaudella Valdivia saavutti Brasilian liigan parhaimmille pelaajille, tuomareille ja valmentajille jaettavan "Prêmio Craque do Brasileirão" -palkinnon ja paikallisen televisioyhtiö Rede Gazetan myöntämän "Troféu Mesa Redonda"n. Palkintojensa ohella chileläinen arvosteltiin Etelä-Amerikan vuoden parhaaksi keskikenttäpelaajaksi El País -lehden mukaan.


title: Jorge Valdivia

text: Kaudella 2008 Palmeirasiin palkattiin uusi valmentaja, jonka tekemät pelaajavaihdokset sekä muut muutokset johdattivat joukkueen Saõ Paulon osavaltion mestaruuteen Campeonato Paulista-turnauksessa. Jorge Valdivia viimeisteli sen aikana yhdeksän maalia, joka poiki myös useita tarjouksia Euroopasta. Kesän aikana miehen huhuttiin liittyvän mm. saksalaisseurojen Werder Bremenin ja Hertha BSC:n riveihin.


title: Jorge Valdivia

text: Elokuussa 2008 Valdivia teki massiivisen, vuoteen 2012 ulottuvan sopimuksen Arabiemiraattien liigassa pelaavan joukkueen kanssa. Sen nojalla hänen oli määrä ansaita jopa 17 miljoonaa Yhdysvaltain dollaria vuotta kohden.


title: Jorge Valdivia

text: Al Ainin fanit oppivat pian rakastamaan chileläispelaajaa, mistä osoituksena valitseminen maailman 11. suosituimmaksi jalkapalloilijaksi FIFA:n ylläpitämällä listalla. Kaudella 2008-09 seura niitti menestystä sarjassa viemällä nimiinsä sekä "Etisalat Emirates Cup"in, "President's Cup"in että "Super Cup"in. Valdivia kärsi kauden aikana loukkaantumisesta, mistä huolimatta hän oli seuransa ehdoton ykkösnimi ja suosikki. Al Ainin kotisivuilla häntä pidettiin jopa seuran kaikkien aikojen pelaajana.


title: Jorge Valdivia

text: Heinäkuussa hänelle tarjottiin paikkaa Englannin valioliigassa pelaavasta Manchester Cityssä, mutta Valdivia torjui tarjouksen. Samoin hän teki ehdotukselle solmia Al Ainin kanssa elinikäinen pelaajasopimus.


title: Jorge Valdivia

text: Kaudella 2009-10 Valdiviasta tehtiin joukkueensa kapteeni. Kesällä 2010 pelattujen MM-kilpailujen jälkeen chileläinen neuvotteli irtaantumisesta Al Ainin riveistä. Hän jätti seuran pian.


title: Jorge Valdivia

text: Jorge Valdivia houkuteltiin takaisin Saõ Pauloon 16 miljoonan ja viiden vuoden sopimuksella. Hän pelasi paluuottelussaan elokuussa 2010. Miehen arvostus ei kadonnut, vaikka vaihtelevia peliesityksiä kritisoitiinkin kovin ottein. Valdivia jatkoi Palmeirasissa hyvässä lennossa ollutta uraansa.


title: Jorge Valdivia

text: Valdivia on kuulunut Chilen maajoukkueeseen vuodesta 2004 lähtien. Hän on tammikuuhun 2011 mennessä pelannut 45 maaottelua ja tehnyt niissä 4 maalia.


title: Jorge Valdivia

text: Valdivian tekemä, varsinainen läpimurto Palmeirasin joukkueessa kaudella 2007 poiki hänelle paikan uransa ensimmäiseen aikuisten arvokilpailuun, vuoden 2007 Copa Américaan. Chile selviytyi tuona vuonna puolivälieriin saakka. Paikkaa jatkopeleissä juhlineet muutamat joukkueen pelaajat, mukana Jorge Valdivia, sekaantuivat skandaaliin, jossa heidät lavastettiin käyttäneen seksuaalisesti hyväksi hotellinsa tarjoilijattaria. Chilen jalkapalloliitto antoi kyseisille pelaajille 20 ottelun pelikiellon, joka muutettiin pian 10 otteluksi.


title: Jorge Valdivia

text: Vuonna 2010 Valdivia valittiin Chilen kokoonpanoon maan selviytyessä Etelä-Afrikassa pelattaviin MM-kilpailuihin. Hän toimi pääasiassa lopputurnauksessa vaihtomiehenä, mutta pääsi jopa avaukseen ottelussa Hondurasia vastaan, kun hyökkääjä Humberto Suazo loukkaantui.


title: Ella Lapissa

text: Ella Lapissa on Timo Parvelan 2003 julkaistu Ella-kirja. Kirjan kustansi Tammi. Kirjasta on julkaistu myös äänikirja.


title: Ella Lapissa

text: Ellan luokka on lähdössä opettajansa kanssa ulkomaanmatkalle. Ulkomaan sijasta seurue päätyy kuitenkin Lappiin ja heidät hakevat lentokentältä "joulupukki ja tontut". Joulupukki osoittautuu kuitenkin opettajan isäksi.


title: Ella aalloilla

text: Ella aalloilla on Timo Parvelan 2005 julkaistu kymmenes Ella-kirja. Kirjan kustansi Tammi.


title: USS San Juan (SSN-751)

text: USS San Juan (SSN-751) on Yhdysvaltain laivaston palveluksessa oleva Los Angeles -luokan ydinsukellusvene.


title: USS San Juan (SSN-751)

text: Alus tilattiin 30. marraskuuta 1982 General Dynamicsin Electric Boat Divisionilta Grotonista Connecticutista. Sen rakentaminen aloitettiin 9. elokuuta 1985 ja vene laskettiin vesille 6. joulukuuta 1986 kumminaan rouva Sherrill Hernandez. Alus liitettiin laivastoon 6. elokuuta 1988 ensimmäisenä päällikkönään Charles Young.


title: USS San Juan (SSN-751)

text: Alus oli ensimmäinen luokan aluksista, johon tehtiin runsaasti parannuksia ja siten sitä pidetäänkin yleisesti uuden 668I-luokan ensimmäisenä aluksena. "USS San Juan" ja sen jälkeen valmistuneet alukset ovat hiljaisempia ja niihin on asennettu kehittyneempi AN/BSY-1 taistelunjohto- ja kaikumittainjärjestelmä sekä Tomahawk-risteilyohjusten laukaisuun omat laukaisusiilot. Näkyvin ulkoinen ero alaluokkien välillä on syvyysperäsimien siirto veneen tornista keulaan. Samoin aluksen järjestelmien sijoituksia muutettiin siten, että se voi läpäistä jääkannen ilman erityisjärjestelyjä.


title: USS San Juan (SSN-751)

text: Alus sijoitetiin käyttöön otettaessa Portsmouthin laivastotukikohtaan New Hampshireen.


title: USS Pasadena (SSN-752)

text: USS Pasadena (SSN-752) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Pasadena (SSN-752)

text: Alus tilattiin 30. marraskuuta 1982 General Dynamics Electric Boat divisioonalta Grotonista Connecticutista. Sen rakentaminen aloitettiin 20. joulukuuta 1985 ja vene laskettiin vesille 12. syyskuuta 1987 kumminaan rouva Pauline Trost. Alus liitettiin laivastoon 11. helmikuuta 1989.


title: USS Pasadena (SSN-752)

text: "USS Pasadena" palasi 31. lokakuuta 2003 Pearl Harboriin oltuaan kahdeksan kuukautta merellä osallistuen muun muassa operaatio Iragi Freedomiin osana lentotukialus USS Nimitzin taisteluosastoa.


title: USS Albany

text: USS Albany (SSN-753) on Yhdysvaltain laivaston Los Angeles -luokan ydinsukellusvene.


title: USS Albany

text: Alus tilattiin 29. marraskuuta 1983 Newport News Shipbuilding and Drydock Companyltä Newport Newsistä Virginiasta, missä köli laskettiin 22. huhtikuuta 1985. Alus laskettiin vesille 13. kesäkuuta 1987 kumminaan rouva Nancy M. Kissinger ja otettiin palveluskeen 7. huhtikuuta 1990 ensimmäisenä päällikkönään komentaja Darl R. Anderson.


title: USS Albany

text: Alus oli viimeinen Yhdysvaltain laivaston sukellusvene, jolle suoritettiin kölinlasku ja sen jälkeen rakennettiin alus kölilleen. Se oli siten myös viimeinen Yhdysvaltain laivaston sukellusvene, joka suoritti vesillelaskun luiskaa pitkin veteen.


title: USS Albany

text: Alus muodosti "USS Topekan" kanssa alaluokan. Niiden painerungot oli osittain valmistettu lujemmasta HY-100-teräksestä muissa käytetyn HY-80-teräksen sijaan. Tällä testattiin uuden teräksen käyttöä valmistuksessa, mitä tietoa käytettiin uusien Seawolf-luokan alusten valmistuksessa. Uusi teräs mahdollisti aluksille suuremman sukellussyvyyden.


title: USS Albany

text: "Albany" lähti 11. maaliskuuta 2004 Sudanlahdelta Kreetalta vierailtuaan satamassa suunnitellusti. Alus saapui 30. heinäkuuta Norfolkin laivastotukikohtaan oltuaan kuusi kuukautta merellä. Alus ollut muun muassa yli 150 vuorokautta Persian- ja Omaninlahdella tukemassa terrorisminvastaista sotaa. Lisäksi se oli osallistunut Välimerellä NATOn Summer Pulse 04 -harjoituksen osana pidettyyn MEDSHARK/Majestic Eagle -harjoitukseen, jonka tarkoituksena oli parantaa yhteistoimintaa alueella toimivien laivastojen välillä.


title: USS Albany

text: Aluksen päällikkö Brett J. Genoble luovutti 1. huhtikuuta 2005 aluksensa seuraajalleen Mark H. Merrickille Norfolkissa. Alus palasi 20. marraskuuta 2006 kotisatamaan kuuden kuukauden Atlantin ja Karibianmeren purjehduksen jälkeen, minkä aikana se oli osallistunut muun muassa huumekaupanvastaisiin operaatioihin.


title: USS Albany

text: Mark H. Merrick luovutti 14. kesäkuuta 2007 aluksen päällikkyydeen Thad E. Nisbettille Norfolkissa. Alus oli 29. syyskuuta harjoituksessa Atlantilla yhdessä "USS Nassaun" kanssa.


title: USS Albany

text: Alus lähti 25. huhtikuuta 2008 merelle Norfolkista ja se saapui 10. toukokuuta Sudanlahteen Kreetalle, jonne se palasi 11. kesäkuuta käytyään merellä. Alus palasi 18. marraskuuta kotisatamaansa vierailtuaan Augustanlahdella Italiassa, Marseillessa Ranskassa, Haakonsvernissa Norjassa, Jebel Alissa Arabiemiraateissa ja Manamassa Bahrainissa. Se siirrettiin 9. kesäkuuta 2009 huollettavaksi. Aluksen päällikkö Nesbitt luovutti 15. lokakuuta tehtävänsä Thomas R. Buchananille.


title: USS Albany

text: "Albany" lähti 12. helmikuuta 2010 Norfolkista vuorokauden suunniteltua myöhemmin odoteltuaan sään paranemista. Se saapui 22. helmikuuta Rotan laivastotukikohtaan Espanjaan. Alus palasi 11. elokuuta kotisatamaan matkattuaan 34 500 merimailia ja vierailtuaan muun muassa Faslanessa Skotlannissa, Haakonsvernissa Norjassa ja Lissabonissa Portugalissa.


title: USS Albany

text: Alus siirrettiin 16. maaliskuuta 2011 Northrop Grummanin telakalle huollettavaksi, mistä sen piti palata palvelukseen heinäkuun lopulla.


title: USS Topeka (SSN-754)

text: USS Topeka (SSN-754) on Yhdysvaltain laivaston Los Angeles -luokan ydinsukellusvene.


title: USS Topeka (SSN-754)

text: Alus tilattiin 28. marraskuuta 1983 General Dynamicsin Electric Boat divisioonan telakalta Grotonista Connecticutista, missä rakentaminen aloitettiin 13. toukokuuta 1986. Alus laskettiin vesille 23. tammikuuta 1988 kumminaan Elizabeth Dole ja liitettiin laivastoon 21. lokakuuta 1989 ensimmäisenä päällikkönään Timothy Reicher.


title: USS Topeka (SSN-754)

text: Alus sijoitettiin käyttöön otettaessa Point Loman laivastotukikohtaan.


title: USS Miami (SSN-755)

text: USS Miami (SSN-755) oli Yhdysvaltain laivaston Los Angeles -luokan ydinsukellusvene.


title: USS Miami (SSN-755)

text: Alus tilattiin 28. marraskuuta 1983 General Dynamics Electric Boat Divisionilta Grotonista Connecticutista ja sen rakentaminen aloitettiin 24. lokakuuta 1986. Alus laskettiin vesille 12. marraskuuta 1988 kumminaan rouva Jane P. Wilkinson ja se liitettiin laivastoon 30. kesäkuuta 1990.


title: USS Miami (SSN-755)

text: Alus sijoitettiin käyttöön otettaessa Grotonin laivastotukikohtaan Connecticutiin.


title: USS Miami (SSN-755)

text: Aluksella syttyi 23. toukokuuta 2012 noin kello puoli kuusi illalla tulipalo, joka saatiin sammumaan seuraavana aamuna noin puoli neljältä. Tuli sai alkunsa etuosasta, jossa sijaitsevat henkilöstön majoitustilat, komento- ja ohjauskeskus sekä torpedohuone. Kolme Portsmouthin laivastontelakan palomiestä, kaksi aluksen miehistönjäsentä sekä kaksi siviilipalomiestä saivat lieviä vammoja. Alustavien tutkimusten mukaan tuli sai alkunsa pölynimurista, jota käytettiin vuorojen vaihtojen lopulla tehtäviin siivouksiin ja joka oli varastoitu käyttämättömään tilaan. Alustaviksi korjauskuluiksi arvioitiin 22. elokuuta noin 450 miljoonaa dollaria ja korjaukset valmistuisivat 30. huhtikuuta 2015. Arvio sisälsi 10 prosentin marginaalin kustannusten nousulle.


title: USS Miami (SSN-755)

text: Yhdysvaltain laivasto ilmoitti 6. elokuuta 2013 kongressille suunnitelmistaan keskeyttää aluksen korjaukset ja poistaa veneen käytöstä. Syynä oli uusien vikojen löytyminen ja kustannusten nousu 700 miljoonaan dollariin. Alus poistettiin käytöstä virallisesti 28. maaliskuuta 2014.


title: USS Miami (SSN-755)

text: Alus on pääosassa Tom Clancyn Submarine: A Guided Tour Inside a Nuclear Warship (ISBN 0-425-13873-9).


title: USS Scranton (SSN-756)

text: USS Scranton (SSN-756) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Scranton (SSN-756)

text: Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta, missä köli laskettiin 29. elokuuta 1986. Alus laskettiin vesille 3. heinäkuuta 1989 kumminaan rouva Sarah McDade ja otettiin palvelukseen 29. tammikuuta 1991 Norfolkin laivastotukikohdassa ensimmäisenä päällikkönään John G. Meyer. "Scranton" on järjestyksessä toinen Yhdysvaltain laivaston alus, joka on nimetty pennsylvanialaisen Scrantonin kaupungin mukaan.


title: USS Scranton (SSN-756)

text: Alus sijoitettiin käyttöön otettaessa Norfolkin laivastotukikohtaan Virginiaan.


title: USS Scranton (SSN-756)

text: "USS Scranton" lähti 21. tammikuuta 2011 kotisatamastaan merelle. Se osallistui 12. helmikuuta Ranskan merivoimien kanssa järjestettyyn yhteisharjoitukseen Atlantilla yhdessä "Saphirin" kanssa. "Scranton" saapui 16. helmikuuta Portsmouthiin yhdeksän vuorokauden laivastovierailulle. Alus saapui 6. maaliskuuta Augustanlahdelle, jossa se sai täydennyksiä.


title: USS Scranton (SSN-756)

text: Alus laukoi 19. maaliskuuta Tomahawk-ohjuksia Libyaan osana operaatio Odyssey Dawnia. Se saapui 25. maaliskuuta Sudanlahteen. Alus lähti 10. heinäkuuta Toulonista Ranskasta suunnitellun laivastovierailun päätyttyä. Alus saapui 17. elokuuta Norfolkiin oltuaan merellä seitsemän kuukautta. Se oli matkannut yli 42000 merimailia ja vieraillut lukuisissa satamissa, yllä olevien lisäksi Rotassa Espanjassa ja Lissabonissa Portugalissa.


title: USS Scranton (SSN-756)

text: Paul A. Whitescarver luovutti 20. tammikuuta 2012 Norfolkissa aluksen päällikkyyden Seth Burtonille.


title: USS Alexandria (SSN-757)

text: USS Alexandria (SSN-757) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Alexandria (SSN-757)

text: Alus tilattiin 26. marraskuuta 1984 General Dynamics Electric Boat Divisionilta Grotonista Connecticutista. Sen rakentaminen aloitettiin 19. kesäkuuta 1987 ja vene laskettiin vesille 23. kesäkuuta 1990 kumminaan vara-amiraali Glenwood Clarkin puoliso. Alus liitettiin laivastoon 29. kesäkuuta 1991.


title: USS Alexandria (SSN-757)

text: Palvelukseen otettaessa alus määrättiin Grotonin laivastotukikohtaan Connecticutiin, josta se lähti 8. heinäkuuta asejärjestelmätestaukseen Puerto Ricon taisteluharjoitusalueelle sekä akustisten järjestelmien testaukseen Exumanlahdelle Bahamalle. Alus teki lyhyen vierailun Roosevelt Roadsin laivastotukikohtaan 14. heinäkuuta sekä Floridassa Evergladesiin 6. elokuuta ja Canaveraliin 16. elokuuta. Alus uusi akustiikkatestejä 15. lokakuuta ja se kävi 3. joulukuuta Androsinsaarella. Alus päätti 20. joulukuuta 1992 kuusi kuukautta kestävät kenttäkokeet.


title: USS Alexandria (SSN-757)

text: Aluksen päälliköksi vaihtui 14. elokuuta Lee O. Moss, joka vapautti Paul E. Normandin tehtävästä. Alus lähti jatkamaan koeajoja 17. elokuuta vieraillen Norfolkin laivastotukikohdassa, Canaveralissa ja Annapoliksessa ennen paluuta 16. syyskuuta. Se jatkoi testauksia Bahamalla 20. lokakuuta – 23. marraskuuta. Vierailtuaan Kings Bayssa se jatkoi testejä 30. marraskuuta – 12. joulukuuta.


title: USS Alexandria (SSN-757)

text: Alus aloitti 25. tammikuuta 1993 koulutuksen kertaamisen ja operatiivisen valmiuden tarkastuksen, joka päättyi 26. helmikuuta. Alus saapui 21. maaliskuuta Kings Bayhin aloittaen koulutuksen. Se oli 21. huhtikuuta – 20. toukokuuta Ocean Venture -harjoituksessa ja FLEETEX 3-93 -harjoituksessa heinäkuussa.


title: USS Alexandria (SSN-757)

text: "USS Alexandria" lähti Grotonista 11. elokuuta ensimmäiselle Välimeren purjehdukselleen osana "USS American" taisteluosastoa. Alus saapui 20. elokuuta Clyden laivastotukikohtaan Faslanessa Skotlannissa, jossa se viipyi kaksi päivää. Alus vieraili Coulportiin Skotlannissa 30. elokuuta – 3. syyskuuta. Alus saapui 25. syyskuuta La Maddalenaan Italiassa viipyen satamassa yhdeksän vuorokautta huollettavana. Alus osallistui Adrianmerellä operaatio Sharp Guardiin sekä SHAREM harjoitukseen ennen paluutaan La Maddalenaan 15. marraskuuta.


title: USS Alexandria (SSN-757)

text: Alus lähti merelle 28. marraskuuta ja se saapui 30. marraskuuta Toulonin laivastotukikohtaan Ranskassa, jossa alus miehistöineen osallistui viiden päivän ajan Ranskan vapautumisen tilaisuuksiin. Alus vieraili Soudanlahdella Kreetalla 9. joulukuuta ja se lähti merelle 15. joulukuuta saapuen La Maddalenaan 9. tammikuuta 1994.


title: USS Alexandria (SSN-757)

text: "USS Alexandria" lähti 17. tammikuuta La Maddalenasta Gibraltarille, jonne se saapui 23. tammikuuta. Alus vietti satamassa kolme päivää ennen matkan jatkamista Yhdysvaltoihin. Se saapui 5. helmikuuta New Londonin sukellusvenetukikohtaan päättäen kuuden kuukauden purjehduksensa.


title: USS Alexandria (SSN-757)

text: Alus oli erilaisissa testeissä tehden lyhyitä purjehduksia Yhdysvaltain rannikolla ennen telakalle siirtoa 5. tammikuuta 1995. Se palasi kaksi kuukautta myöhemmin telakalta palvelukseen ja alus saapui 30. maaliskuuta Port Canaveraliin Floridaan kuuden päivän vierailulle, mistä se palasi 14. huhtikuuta kotisatamaansa.


title: USS Alexandria (SSN-757)

text: "USS Alexandria" saapui 2. kesäkuuta Norfolkin laivastotukikohtaan lyhyelle vierailulle. Se oli korjattavana Newport Newsin telakalla 4.–10. kesäkuuta ja alus vierali Port Evergladesissa 20.–24. kesäkuuta. Se palasi kotitukikohtaansa 3. heinäkuuta, jossa Raymond M. Klein vastaanotti aluksen päällikkyyden 29. heinäkuuta.


title: USS Alexandria (SSN-757)

text: Alus lähti 29. syyskuuta kotisatamastaan New Londonin sukellusvenetukikohdasta partiomatkalle läntiselle Atlantille. Se saapui 8. marraskuuta viiden päivän laivastovierailulle Norjaan Bergeniin Haakonsvernin laivastotukikohtaan. Alus saapui 9. tammikuuta 1996 Gibraltarille, jossa se vietti neljä vuorokautta. Alus palasi kotisatamaansa 23. tammikuuta. Se teki seuraavana partiomatkansa Atlantilla 20. kesäkuuta – 9. elokuuta, jolloin alus vieraili Port Canaveralissa ja Port Evergladesissa.


title: USS Alexandria (SSN-757)

text: Alus siirrettiin telakalle 18. joulukuuta neljäksi viikoksi, jolloin sen VLS siilojen ja keulan luukkujen pitävyyttä korjattiin. Alus oli koeajoissa ja koulutuksessa, kunnes se siirrettiin jälleen telakalle kiireellistä kaikuluotaimen korjausta varten 25. kesäkuuta – 14. heinäkuuta.


title: USS Alexandria (SSN-757)

text: Alus lähti 19. elokuuta partiomatkalle Atlantille ja se vieraili Skotlannissa Faslanessa 1.–3. syyskuuta. Alus saapui 27. lokakuuta Zeebrüggen laivastotukikohtaan nelipäiväiselle vierailulle. Se palasi 10. marraskuuta Grotoniin oltuaan merellä lähes kolme kuukautta. Donald D. Gerry vastaanotti aluksen päällikkyydeen 4. joulukuuta.


title: USS Alexandria (SSN-757)

text: Alus lähti 21. syyskuuta Grotonista merelle. Se saapui 3. marraskuuta Soudanlahdelle Kreetalla, jossa se viipyi yhdeksän vuorokautta. Se vieraili vielä kahdesti Soudalahdella (24. joulukuuta ja 23. tammikuuta 1913) ennen operaation päättymistä. Alus palasi 3. huhtikuuta 1913 Grotoniin oltuaan Yhdysvaltain 6. laivaston mukana merellä viisi ja puoli kuukautta.


title: USS Asheville (SSN-758)

text: USS Asheville (SSN-758) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Asheville (SSN-758)

text:
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 9. tammikuuta 1987 ja vene laskettiin vesille 24. helmikuuta 1990 kumminaan rouva Dorothy Helms. Alus liitettiin laivastoon 28. syyskuuta 1991.
Alus liitettiin palvelukseen otettaessa Point Loman laivastotukikohtaan sijoitettuun 11. sukellusvenelaivueeseen.
Joulukuussa 1996 alus testasi Northrop Grummanin Sea Ferret tiedustelulennokkia.


title: USS Asheville (SSN-758)

text: Elokuussa 1998 alus palasi kuuden kuukauden Läntisen Tyynenmeren purjehdukselta. Kuukauden levon jälkeen alus siirrettiin huollettavaksi Pearl Harborin laivastontelakalle, mistä se palasi palvelukseen 14. joulukuuta. Telakoinnin päätyttyä aluksella aloitettiin koulutusjakso seuraavaa matkaa varten. Toukokuussa 1999 "USS Asheville" teki kaksi perhepäivämatkaa, joista ensimmäinen lähti Pearl Harborista käyden Lahainassa Mauilla. Alus oli ankkurissa viisi vuorokautta Mauilla, josta se palasi Pearl Harboriin toisen ryhmän kanssa.


title: USS Asheville (SSN-758)

text: Alus teki heinäkuusta alkaen kahden kuukauden matkan Itäisellä Tyynellämerellä jatkaen harjoituksia osana "USS John C. Stennisin" lentotukialusryhmää. Matkan aikana alus vieraili San Diegossa, Esquimaltissa ja Ketchikanissa. Alus palasi elokuun lopulla Pearl Harboriin, jolloin se aloitti kuuden viikon valmiusjakson. Aluksen päällikkö vaihtui 15. lokakuuta , kun Ingalls vastaanotti päällikkyyden Groomsilta. Lokakuun lopulla alus palasi San Diegoon kolmeksi viikoksi, jolloin sen koulutus lentotukialusryhmässä saatettiin päätökseen.


title: USS Asheville (SSN-758)

text: "USS Asheville" palasi marraskuussa 1999 Pearl Harboriin, jossa se oli jälleen kuusi viikkoa valmiudessa valmistautuen seuraavalle tehtävälle.


title: USS Asheville (SSN-758)

text: Alus lähti 26. maaliskuuta 2013 läntiselle Tyynellemerelle. Se saapui 16. huhtikuuta Yokosukaan, jossa se oli kuusi vuorokautta. Alus kiinnittyi 8. kesäkuuta Subic Bayn laivastotukikohdassa Filippiineillä emäalus "USS Frank Cableen" täydentääkseen varaastojaan.


title: USS Jefferson City

text: USS Jefferson City (SN-759) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Jefferson City

text: Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta. Sen rakentaminen aloitettiin 21. syyskuuta 1987 ja vene laskettiin vesille 17. elokuuta 1990 kumminaan kongressiedustaja Issac N. Skeletonin puoliso Susan A. Skelton. Alus liitettiin laivastoon 29. helmikuuta 1992 ensimmäisenä päällikkönään Russell E. Harris.


title: USS Jefferson City

text: Alus sijoitettiin käyttöön otettaessa Port Loman laivastotukikohtaan.


title: Kiwi (kauppaketju)

text: Kiwi on Norjassa ja Tanskassa sijaitseva päivittäistavaraketju, joka toimii yhteistyössä NorgesGruppenin kanssa.


title: Kiwi (kauppaketju)

text: Yhtiön perusti Tor Kirkeng vuonna 1979. Yhtiöllä oli kahdeksan myymälää, kun yhtiön toimitusjohtajaksi tuli Per-Erik Burud. Burud kuoli veneilyonnettomuudessa heinäkuussa 2011. Sillä hetkellä myymälöitä oli avattu 509 kappaletta.


title: Kiwi (kauppaketju)

text: Kiwi avasi ensimmäiset myymälänsä Tanskassa vuonna 2008. Tanskassa Kiwi-nimestä syntyi vastustusta, koska Tanskassa toimiva Netto-kauppaketju oli aiemmin käyttänyt myös Kiwi-nimeä.


title: Kommunistinen propaganda

text: Kommunistisella propagandalla tarkoitetaan propagandaa, jonka tehtävänä on edistää kommunististen liikkeiden päämääriä, tuoda sen edustamaa aatetta näkyvämmäksi.


title: Kommunistinen propaganda

text: "Suuri neuvostotietosanakirja" määrittelee kommunistisen propagandan vastakohtaisena kutsumalleen porvarilliselle propagandalle, jonka kuvataan ohjaavan ihmisiä palvelemaan hallitsevan luokan etuja. Kommunistinen propaganda on esitetty tieteellisesti perustelluksi järjestelmäksi kommunistisen ja marxilais-leninistisen aatteen läpiviemiseksi kouluttamisen, harjoittelun ja massojen ohjaamisen kautta.


title: Kommunistinen propaganda

text: "Suuri neuvostotietosanakirja" määrittelee seuraavat tavoitteet kommunistiselle propagandalle:


title: Kommunistinen propaganda

text: Kommunistisen propagandan sisältö määrittyi pitkälti sen mukaan, mille yleisölle se oli kulloinkin tarkoitettu. Karkeasti kohdeyleisö on jaoteltu kolmeen ryhmään:


title: Kommunistinen propaganda

text: Kommunististen puolueiden dokumenteista löytyy myös määrittelyjä tarkemmin eri propagandan kohteille, kuten työläisille, maalaisille, nuorille, naisille ja niin edelleen.


title: USS Annapolis (SSN-760)

text: USS Annapolis (SSN-760) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Annapolis (SSN-760)

text: Alus tilattiin 21. maaliskuuta 1986 General Dynamics Electric Boat Divisionilta Grotonista Connecticutista. Sen rakentaminen aloitettiin 15. kesäkuuta 1988 ja vene laskettiin vesille 18. toukokuuta 1991 kumminaan rouva Myrna F. Kauderer. Alus liitettiin laivastoon 11. huhtikuuta 1992.


title: USS Annapolis (SSN-760)

text: Palvelukseen otettaessa alus määrättiin Grotonin laivastotukikohtaan Connecticutiin.


title: USS Annapolis (SSN-760)

text: "USS Annapolis" lähti 3. tammikuuta 2012 Grotonin sukellusvenetukikohdasta Connecticutista suunnitellulle partiomatkalle. Alus saapui 6. kesäkuuta Soudanlahteen Kreetalla, jossa se viipyi viikon. Alus palasi 27. kesäkuuta New Londonin sukellusvenetukikohtaan oltuaan lähes puoli vuotta merellä. Se vieraili matkan aikana Toulonissa Ranskassa, Manamassa Bahrainissa ja Jebel Alissa Arabiemiraateissa.


title: USS Annapolis (SSN-760)

text: John A. Gearthart luovutti 12. heinäkuuta sukellusveneen kannella pidetyssä tilaisuudessa aluksen päällikkyyden Chester T. Parksille. "Annapolis" palasi 18. kesäkuuta 2013 kotisatamaansa oltuaan telakalla huollettavana.


title: Nokisiipi

text: Nokisiipi ("Atolmis rubricollis") on siilikkäisiin kuuluva perhoslaji. Se on "Atolmis"-suvun ainoa laji.


title: Nokisiipi

text: Nokisiipi on helposti tunnistettava perhonen. Siivet ovat mustanruskeat, eikä niissä ole lainkaan kuviointia. Myös ruumis on musta, mutta niskassa on selvästi erottuva punainen kaulus. Lisäksi takaruumiin kärki sekä alapuoli ovat kirkkaankeltaiset. Lepäävä perhonen pitää siipiään käärittynä ruumiin ympärille. Siipiväli on 27–37 mm.


title: Nokisiipi

text: Toukka on täysikasvuisena 27–29 mm pitkä. Se on harmaankirjava, ja pinnassa on oranssinpunaisia nystyjä. Selkäpuolella on leveä, vaaleanharmaa selkäjuova. Toukkaa peittää pitkä karvoitus.


title: Nokisiipi

text: Nokisiiven esiintymisalue ulottuu Pohjois-Espanjasta ja Englannin eteläosista Keski-Euroopan ja Venäjän poikki Itä-Siperiaan. Suomessa nokisiipeä tavataan ainakin Keski-Pohjanmaan ja Kainuun korkeudelle saakka, mutta laji on melko paikoittainen. Perhonen lentää toukokuun lopulta heinäkuun alkuun.


title: Nokisiipi

text: Nokisiipi on metsälaji, joka viihtyy etenkin avoimissa sekametsissä. Perhosen imukärsä on hyvin kehittynyt, ja perhosia voi tavata etenkin iltapäivisin kukilla aterioimassa. Pääasiassa se kuitenkin liikkuu vasta hämärän laskeutumisesta yöhön. Pimeän tultua etenkin koiraita voi lentää kirkkaiden valojen luokse.


title: Nokisiipi

text: Naaras munii puiden rungoille pieniä munaryhmiä. Toukat ovat täysikasvuisia lokakuussa. Useimmista muista keltasiivistä poiketen nokisiivellä kotelo on talvehtiva vaihe.


title: Nokisiipi

text: Toukka syö erilaisia puiden rungoilla kasvavia jäkäliä.


title: Bolšaja sovetskaja entsiklopedija

text: Bolšaja sovetskaja entsiklopedija (, lyhenne БСЭ, "BSE") eli Suuri neuvostotietosanakirja on suurin ja kattavin Neuvostoliitossa ilmestynyt venäjänkielinen tietosanakirja. Siitä on julkaistu kolme laitosta. Ensimmäinen, 66-osainen laitos ilmestyi vuosina 1926–1947, toinen 51-osainen julkaistiin vuosina 1950–1958 ja kolmas, 30-osainen laitos vuosina 1969–1978.


title: Bolšaja sovetskaja entsiklopedija

text: Ajatus neuvostoliittolaisen tietosanakirjan julkaisemisesta syntyi vuonna 1923 akateemikko Otto Schmidtin aloitteesta. NKP(b):n politbyroo nimitti seuraavana vuonna Schmidtin alun perin 20–25-osaiseksi suunnitellun hakuteoksen päätoimittajaksi. Vuonna 1925 puolueen keskuskomitea ja Neuvostoliiton toimeenpaneva keskuskomitea perustivat sen julkaisua varten valtiollisen Sovetskaja entsiklopedija -kustannusliikkeen. Teoksen laatimiseen osallistui joukko maan huomattavimpia tiedemiehiä sekä myöhemmin Stalinin vainoissa menehtyneitä puoluejohtajia.


title: Bolšaja sovetskaja entsiklopedija

text: Tietosanakirjan ensimmäinen osa ilmestyi vuonna 1926. Kaikkiaan 66 osaa (65 numeroitua osaa ja Neuvostoliittoa käsittelevä numeroimaton osa) käsittävä teos valmistui kokonaan vasta vuonna 1947. Sen sisältö keskittyy talouteen, politiikkaan ja neuvostoyhteiskuntaan. Teoksessa on yhteensä 65 000 artikkelia, 12 000 kuvaa ja yli tuhat karttaa. Osien painosmäärät vaihtelevat 50 000 ja 80 000 kappaleen välillä.


title: Bolšaja sovetskaja entsiklopedija

text: Samanaikaisesti ensimmäisen suuren tietosanakirjan kanssa Sovetskaja entsiklopedija julkaisi kaksi laitosta ”Pientä neuvostotietosanakirjaa” ("Malaja Sovetskaja entsiklopedija") sekä joukon erikoisalojen hakuteoksia, joiden laatimista jatkettiin myös seuraavina vuosikymmeninä.


title: Bolšaja sovetskaja entsiklopedija

text: Neuvostoliiton ministerineuvosto teki päätöksen Suuren neuvostotietosanakirjan toisen laitoksen julkaisemisesta helmikuussa 1949. Tietosanakirjakustantamo järjestettiin uudelleen ja sen toimintaedellytyksiä parannettiin huomattavasti. Yhteensä 51 osaa (49 aakkosellista osaa, Neuvostoliittoa käsittelevä 50. osa ja yksi lisäosa) käsittävä teos ilmestyi vuosina 1950–1958. Sen painos oli 250–300 tuhatta kappaletta. Toinen laitos sisältää noin 100 000 artikkelia, joista yli 40 % on varustettu kirjallisuusluetteloin. Aikaisemmasta poiketen tietosanakirjassa on paljon pieniä artikkeleita. Kuvia on 40 852 ja karttoja 2362 kappaletta. Vuonna 1960 julkaistiin vielä kaksi hakuosaa. Toisen laitoksen päätoimittajina toimivat Neuvostoliiton tiedeakatemian presidentti Sergei Vavilov vuosina 1949–1951 ja vuodesta 1951 lähtien akateemikko Boris Vvedenski.


title: Bolšaja sovetskaja entsiklopedija

text: Edeltäjänsä tavoin tietosanakirjan toinen laitos heijastaa Neuvostoliiton poliittisessa elämässä ja ideologiassa tapahtuneita muutoksia. Esimerkiksi Lavrenti Berijan pidätyksen ja kuolemantuomion jälkeen vuonna 1953 tietosanakirjan tilaajille lähetettiin ylimääräisiä sivuja, joilla oli tarkoitus korvata jo aikaisemmin ilmestynyt Berijaa käsittelevä artikkeli. Sen paikalle tuli artikkeli Beringinsalmesta. Myöhemmin tällaisesta käytännöstä luovuttiin, mutta politiikan muutokset heijastuivat yhä teoksen sisällössä. Niinpä sen ensimmäisissä osissa suhtaudutaan jyrkän kielteisesti Titon Jugoslaviaan, mutta myöhemmin sävy muuttui positiiviseksi. Samoin esimerkiksi Kalmukiaa ja kalmukkeja käsiteltiin vasta lisäosassa sen jälkeen kun heidät oli vuonna 1956 rehabilitoitu.


title: Bolšaja sovetskaja entsiklopedija

text: Pääteoksen toisen laitoksen valmistuttua Sovetskaja entsiklopedija julkaisi vuosina 1958–1960 kolmannen ja viimeisen laitoksen Pienestä neuvostotietosanakirjasta. Kymmenosainen teos käsitti noin 50 000 artikkelia ja se ilmestyi 290 000 kappaleen painoksena. Vuonna 1957 alettiin julkaista ajankohtaisia tietoja sisältänyttä ”Suuren neuvostotietosanakirjan vuosikirjaa” ("Ježegodnik Bolšoi sovetskoi entsiklopedii"). Vuodesta 1953 lähtien julkaistiin myös useita 1–3-osaisia hakuteoksia ("Entsiklopeditšeski slovar", "Sovetski entsiklopeditšeski slovar", "Bolšoi entsiklopeditšeski slovar").


title: Bolšaja sovetskaja entsiklopedija

text: NKP:n keskuskomitea päätti tietosanakirjan kolmannen laitoksen julkaisemisesta helmikuussa 1967. Vuosina 1969–1978 ilmestynyt teos käsittää 30 osaa ja yli 100 000 hakusanaa. Kahtena kirjana ilmestyneen 24. osan toinen kirja on kokonaisuudessaan omistettu Neuvostoliitolle. Päätoimittajana toimi akateemikko Aleksandr Prohorov. Tietosanakirja ilmestyi poikkeuksellisen suurena 630 000 kappaleen painoksena. Vuonna 1981 julkaistiin vielä aakkosellinen hakuosa.


title: Bolšaja sovetskaja entsiklopedija

text: Yhdysvaltalainen Macmillan Publishers julkaisi Suuren neuvostotietosanakirjan kolmannen laitoksen englanninkielisen käännöksen vuosina 1973–1983 nimellä "Great Soviet Encyclopedia". Teos on käännetty myös kreikaksi ja Neuvostoliittoa käsittelevä osa on julkaistu useissa eri maissa. Alkuperäinen venäjänkielinen versio on saatavana CD-romina ja luettavissa Internetissä.


title: Bolšaja sovetskaja entsiklopedija

text: Eri neuvostotasavalloissa julkaistiin 1950-luvulta lähtien omakielisiä tietosanakirjoja. Esimerkiksi Virossa ilmestyi ensimmäinen kahdeksanosainen "Eesti nõukogude entsüklopeedia" (”Viron neuvostotietosanakirja”) vuosina 1968–1976. Sen vuonna 1985 aloitettu toinen laitos valmistui vuonna 2006 nimellä "Eesti entsüklopeedia" (”Viron tietosanakirja”).


title: Bolšaja sovetskaja entsiklopedija

text: Venäjällä Suuren neuvostotietosanakirjan kustannusliike muutti vuonna 1991 nimensä "Bolšaja Rossijskaja entsiklopedijaksi" (”Suuri venäläinen tietosanakirja”). Se tuottaa nykyään samannimistä tietosanakirjaa, jonka valmistelu käynnistyi vuonna 2002 Vladimir Putinin asetuksella. Hankkeen johdossa on Venäjän tiedeakatemian presidentti Juri Osipov ja siihen osallistuu lukuisia muita tiedeakatemian jäseniä. Kolmekymmentäosaiseksi suunnitellusta sarjasta oli vuoteen 2011 mennessä valmistunut 19 osaa.


title: Kultaperä

text: Kultaperä ("Euproctis similis") on villakkaisiin kuuluva, vaalea yöperhoslaji. Sen tapaa tavallisimmin toukkana.


title: Kultaperä

text: Kultaperä on keskikokoinen, huomiota herättävän valkoinen perhoslaji. Koiraalla etusiiven takareunassa on usein musta laikku, mutta naaraan etusiivet ovat valkoiset vailla kuvioita. Takasiivet ovat molemmilla sukupuolilla puhtaan valkoiset. Tuntosarvet ovat valkoiset ja erityisesti koiraalla näyttävästi kampamaiset. Raajat ovat valkoiset ja tuhheakasvaiset. Ruumis on valkoinen, mutta koiraan takaruumiin selkäpuolella on tummaa ja molemmilla sukupuolilla takaruumiin kärjessä on kirkkaan keltainen tupsu. Perhosen selkäpuolella on harvakseltaan pitkiä valkoisia karvoja. Lepäävä perhonen pitää villakkaille tyypillisen, kolmiomaisen lepoasennon lisäksi usein takaruumistaan selvästi koholla. Siipiväli on 35–45 mm, ja naaras on huomattavasti koirasta kookkaampi.


title: Kultaperä

text: Lajin voi sekoittaa paljon laajemmalle levinneeseen valkovillakkaaseen ("Leucoma salicis"), jolla on eriväriset tuntosarvet, mustavalkoiset raajat eikä keltaista perätupsua.


title: Kultaperä

text: Toukka on pitkien mustien karvojen peittämä ja väritykseltään helposti tunnistettava. Se on pohjaväriltään musta, ja sivuilla sekä selässä on oranssinkeltaiset juovat. Selässä on lisäksi kaksi riviä puhtaan valkoisia täpliä. Täysikasvuinen toukka on 30–43 mm pitkä.


title: Kultaperä

text: Kultaperä on eurooppalainen laji, ja sitä tavataan yleisenä Etelä-Skandinaviaan asti. Idässä levinneisyysalue jatkuu Itä-Aasiaan. Suomessa lajia on tavattu 1990-luvun alusta lähtien, ja se oli aikaisemmin erittäin harvinainen, mutta on 2000-luvun aikana yleistynyt huomattavasti. Suomessa kultaperää tavataan lähinnä etelärannikolla, mutta lajista on muutamia hajanaisia havaintoja myös Itä- ja Keski-Suomesta. Laji lentää heinä-elokuussa.


title: Kultaperä

text: Erityisesti toukkien, mutta myös aikuisten perhosten karvat sisältävät ihoa voimakkaasti ärsyttäviä aineita ja minkä tahansa perhosen elämänvaiheen käsitteleminen voi aiheuttaa allergisen reaktion. Laji on aiheuttanut esimerkiksi 150 000 ihmisen sairastumiseen johtaneen epidemian Japanissa. Aikuinen perhonen kerää toukkanahan karvoja omaksi suojakseen. Laji lentää ainoastaan hämärän laskeutumisesta keskiyöhön ja koiraat lentävät usein kirkkaiden valojen luokse, naaraat huomattavasti harvemmin. Päivisin perhoset lepäävät, usein lehtien alapinnoilla.


title: Kultaperä

text: Naaras munii 150–250 munaa, jotka se asettaa rykelmäksi ja suojaa ne peittämällä munat takaruumiistaan irrottamillaan karvoilla. Toukat ovat aktiivisia sekä päivällä että yöllä, eivätkä ne erityisemmin piilottele. Toukat elävät tiiviinä ryhminä elokuusta syksyyn, jonka jälkeen ne talvehtivat. Talvehtinut toukka elää erakkona ja koteloituu kesäkuussa.


title: Kultaperä

text: Toukka on polyfagi, joka syö monia lehtipuita ja -pensaita, erityisesti ruusukasveja sekä pajuja ("Salix").


title: Transaminaatio

text: Transaminaatio on kemiallinen reaktio, jossa aminoryhmä siirtyy aminohapolta α-ketokarboksyylihapolle, jolloin muodostuu uusi aminohappo ja uusi α-ketokarboksyylihappo. Reaktio on tärkeä niin aminohappojen synteesin kuin katabolian kannalta.


title: Transaminaatio

text: Transaminaatioreaktiota katalysoivat eliöissä transaminaasientsyymit. Entsyymit tarvitsevat koentsyymikseen pyridoksaalifosfaattia, joka toimii elektronivarastona ja tekee aminohaposta happamemman ja siten reaktiivisemman. Tärkeitä transaminaatiolla muodostuvia aminohappoja ovat glutamiinihappo, asparagiinihappo ja alaniini, koska niiden synteesissä tavittavia ketohappoja syntyy runsaasti muun muassa hiilihydraattiaineenvaihdunnan tuloksena. Glutamiinihappo on myös tyypillinen aminoryhmän luovuttava transaminaatioreaktioissa, jolloin siitä muodostuu α-ketoglutaarihappoa. Transaminaasien katalysoima reaktio on reversiibeli ja sillä on rooli myös aminohappojen hajottamisessa.


title: Pöllöyökkönen

text: Pöllöyökkönen ("Xylomoia strix") on yökkösiin kuuluva, ruskea yöperhoslaji. Pöllöyökkösen kuvasi tieteelle Kauri Mikkola vuonna 1980. Lajin mahdollisesti varhaisin tallennettu yksilö on löydetty Hangon Lappohjasta vuonna 1935. Laji mainitaan Euroopan unionin luontodirektiivin II liitteessä.


title: Pöllöyökkönen

text: Pöllöyökkönen on melko pienikokoinen, yleisväritykseltään harmaanruskea yökköslaji. Etusiiven sisempi ja ulompi poikkiviiru erottuvat hyvin, ja niiden väliin jäävä keskisarka on siiven takareunan puolelta huomattavasti tummentunut. Lisäksi ulompi poikkiviiru on siiven keskiosasta taaksepäin lähes suora. Etusiiven ulkoreunassa siipisuonet erottuvat tummina juovina. Takasiivet ovat tummanharmaat. Siipiväli on 27–29 mm.


title: Pöllöyökkönen

text: Pöllöyökkönen on ilmeisesti itäinen laji, jota on tavattu Euroopassa vain Suomen, Venäjän Karjalan, Latvian, Puolan, Viron, Liettuan ja Ukrainan alueilta. Suomessa pöllöyökköstä on tavattu satunnaisena harhailijana muutamia kertoja Hankoniemen alueella.Aikuiset yksilöt lentävät kesäkuun puolivälistä heinäkuun puolivälille.


title: Pöllöyökkönen

text: Pöllöyökkönen vaikuttaa viihtyvän kosteikoissa ja niiden läheisyydessä. Aikuiset perhoset lentävät yöllä ja tulevat valojen luokse sekä syötille. Toukat elävät ravintokasvin varsien sisällä Keskenkasvuinen toukka talvehtii kangaskortteen sisällä, alimmassa solmuvälissä, oman ulosteen seassa. Uloste sisältää luonnon omia homeenestoaineita. Keväällä keskenkasvuinen toukka jatkaa syömistä , jonka jälkeen koteloituu myös varren sisään. Aikuinen perhonen ei juurikaan poistu kangaskortteen kasvupaikoilta.


title: Pöllöyökkönen

text: Toukka elää kangaskortteen ("Equisetum hyemale") varsien sisällä.


title: Varokaa lapsia!

text: Varokaa lapsia! on Timo Parvelan 2006 julkaistu Ella-kirja. Kirjan kustansi Tammi.Fennica


title: Lokon

text: Lokon on tulivuori Sulawesin saarella Indonesiassa. Se sijaitsee saaren pohjoisosassa Minnahassan niemimaalla.


title: Lokon

text: Lokon on yksi Indonesian aktiivisimmista tulivuorista.


title: Lokon

text: Lokon-tulivuorella oli suuri purkaus.


title: Lokon

text: Tulivuori syöksi tuhkapilviä 3 500 metrin korkeuteen. Yli 5 000 ihmistä evakuoitiin ja hälytystila nostettiin korkeimmalle tasolle.


title: Soundscape of Silence

text: Soundscape of Silence on Before the Dawn-yhtyeen 5. albumi. Se julkaistiin vuonna 2008.


title: Soundscape of Silence

text: Kappaleesta "Dying Sun" kuvattiin musiikkivideo. Albumi ylsi Suomen virallisen listan sijalle 14.


title: Vauquelin-luokka (hävittäjä)

text: Vauquelin-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa. Alukset muistuttivat edeltänyttä Aigle-luokkaa lukuun ottamatta yhtä lisättyä torpedoputkea.


title: Vauquelin-luokka (hävittäjä)

text: Alukset muodostivat viidennen ja samalla viimeisen 2400-tonnin contre-torpilleurs -alusten ryhmistä. Ne poikkesivat hieman edeltäjistään koon ja aseistuksensa suhteen. Niihin ei kuitenkaan asennettu paranneltuja moottoreita kuten "Milaniin" ja "Epervieriin", mutta alusten keularakenne suunniteltiin uudelleen nopeuden lisäämiseksi.


title: Pyhäjärven kirkko

text: Pyhäjärven kirkko on Pyhäjärven seurakunnan viides kirkko.


title: Pyhäjärven kirkko

text: Pyhäjärven kolmas kirkko, vuonna 1790 valmistunut rakennusmestari Sigfrid Silvastin suunnittelema yksinkertainen kustavilainen ristikirkko, tuhoutui salamaniskun sytyttämässä tulipalossa 21. kesäkuuta 1895. Uutta kirkkoa alettiin rakentaa samalle paikalle. Tämä Yleisten rakennusten ylihallituksen ylijohtajan Sebastian Gripenbergin suunnittelema puinen ristikirkko oli vasta valmistumassa, kun se tapuleineen paloi syksyllä 1896. Nykyinen kirkko rakennettiin samojen piirustusten mukaan ja se valmistui 1897.


title: Pyhäjärven kirkko

text: Pyhäjärven kirkon alttaritaulun on maalannut Ilmari Wirkkala 1945. Taulun aiheena on Jeesus ristillä, jonka juurelle on eri kansoista kokoontunut ihmisiä. Alttarilla aiemmin ollut vanha kookas puinen risti on jätetty taulun taakse.


title: Ella ja Yön ritarit

text: Ella ja Yön ritarit on Timo Parvelan 2010 julkaistu Ella-kirja. Kirjan on kustantanut Tammi.


title: Täplähylje

text: Täplähylje ("Phoca largha") on pohjoisella Tyynellämerellä ja Jäämerellä tavattava hyljelaji.


title: Täplähylje

text: Täplähyljeurokset ovat kooltaan 1,5–2,1 metriä pitkiä, kun taas naaraat jäävät pienikokoisemmiksi ja kasvavat korkeintaan noin 1,7 metrin pituisiksi. Täysikasvuiset yksilöt painavat noin 70–130 kg. Aikuisten täplähylkeiden paksun turkin pohjaväri on vaalean harmaa ja siinä on tummempia epämääräisiä pilkkuja. Kuuttien poikasturkki on väriltään valkeahko. Lajin raajat ovat melko lyhyet ja se käyttää eturaajojaan jäällä liikkumiseen ja takaraajoja uimiseen.


title: Täplähylje

text: Täplähylkeitä tavataan Japaninmeren pohjoisosista, Beringinmereltä ja Pohjoisella jäämerellä Venäjän rannikolta Alaskaan ja Kanadaan. Täplähyljekannan kokoa ei koskaan kovinkaan tarkaan ollut tiedossa. Vuonna 2014 tehtyjen tutkimusten perusteella kokonaiskanta olisi yli 640 000 yksilöä. Kannan muutoksista ei ole varmaa tietoa, mutta alaskalaismetsästäjät eivät ole havainneet täplähyljekannoisa muutoksia. Kantaa uhkaavat metsästys sekä kaivos- ja öljynporaustoiminta.


title: Täplähylje

text: Täplähylkeen ravintoa ovat kalat, erityisesti seiti ja turska, äyriäiset sekä nilviäiset kuten mustekalat. Lajin ravinnonhakumatkat voivat olla useita satoja kilometrejä pitkiä.


title: Täplähylje

text: Naaraat tulevat sukukypsiksi noin 3–4 vuoden iässä. Lisääntymisaikana ja poikasten ollessa pieninä ne voivat kerääntyä jopa satojen yksilöiden ryhmiksi. Lisääntymiskausi on keväällä ja täplähylkeet ovat useimmiten yksiavoisia. Naaras synnyttää yhden poikasen jäälle ja huolehtii siitä neljästä viiteen viikkoa, kunnes niiden turkki on vaihtunut. Myös koiras osallistuu poikasen vartioimiseen. Täplähylkeet ovat hyvin pitkäikäisiä ja voivat elää 35 vuotta vanhoiksi.


title: FS Maillé Brézé (1931)

text: Maillé Brézé oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Maillé Brézé (1931)

text: "Maille Brézè" muodosti 5. viirikön yhdessä "Tartun" ja "Chevalier Paulin" kanssa. Viirikkö osallistui Norjan taisteluihin, joiden aikana sen kotisatamana oli Greenock.


title: FS Maillé Brézé (1931)

text: Iltapäivällä 30. huhtikuuta 1940 aluksen ollessa ankkurissa Greenockissa aluksen torpedoputki laukaisi torpedon kannelle, mikä sytytti polttoaineen ja etummaisen ammusvaraston, joka ei kuitenkaan räjähtänyt. Tuntia myöhemmin miehistön käskettiin jättää alus lukuun ottamatta messiin lukkojen taakse jääneitä. Reilua tuntia myöhemmin muutama merisotilas palasi alukselle täyttääkseen taaemman ammusvaraston vedellä, ja illalla Greenockin palomiehet saivat palon hallintaan.


title: FS Maillé Brézé (1931)

text: Alus oli kuitenkin jo vajonnut niin syvälle, että se upposi ennen hinauksen aloittamista ja vei mukanaan vangeiksi jääneet. Onnettomuudessa sai surmansa 25 ja loukkaantui 48 henkeä. Alus nostettiin 1954 ja romutettiin 1956.


title: Ethelred

text: Ethelred tai Æthelred I (muinaisenglanniksi Æþelræd) oli Wessexin kuningas vuosina 866–871 ja Alfred Suuren vanhempi veli.


title: Ethelred

text: Hänen vaimonsa nimi on saattanut olla Wulfthryth. Hänellä oli kolme poikaa: Oswald, Æthelhelm ja Æthelwold. Hänet on haudattu Wimborne Minsteriin.


title: FS Cassard (1931)

text: Cassard oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Cassard (1931)

text: "Cassard" liitettiin "Maillé Brézén" tuhouduttua 5. viirikköön, jonka mukana se siirtyi Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.


title: FS Cassard (1931)

text: Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.


title: FS Kersaint (1931)

text: Kersaint (runkonumerot 9, 92 ja X93) oli Ranskan laivaston 1933 valmistunut Vauquelin-luokan hävittäjä, joka palveli toisessa maailmansodassa.


title: FS Kersaint (1931)

text: Alus tilattiin Ateliers et Chantiers de la Loirelta St. Nazairesta. Sen köli laskettiin 19. syyskuuta 1930 ja alus laskettiin vesille 14. marraskuuta 1931. Alus valmistui 31. joulukuuta 1933.


title: FS Kersaint (1931)


title: Blackbirds United

text: Blackbirds United on Keski-Uudellamaalla toimiva salibandyn erikoisseura. Seura syntyi kun KeBa, SC Kaneetti ja Derius yhdistivät toimintansa. Seuralla on noin 750 lisenssipelaajaa.


title: Blackbirds United

text: Keväällä 2011 KeBa, SC Kaneetti ja Derius yhdistivät toimintansa ja syntyi uusi seura Blackbirds United. Samana keväänä kyseiset kolme seuraa päättivät toimintansa.